Lonjak 150 Pips, AUD/USD Capai Paras Tertinggi 3 Bulan!

Carta harga pasangan mata wang AUD/USD melonjak tinggi pada sesi New York semalam mencatatkan paras tertinggi terbaru 3 bulan.
Seperti carta utama yang lain, AUD/USD juga terkesan oleh penyusutan US dolar ketika reaksi pasaran terhadap data inflasi Amerika Syarikat (AS) yang diterbitkan semalam.
Indeks harga pengguna AS mencatatkan bacaan tahunan yang menurun ke paras 7.1%, menjadikan penurunan inflasi 5 bulan berturut-turut, sekaligus menguatkan jangkaan untuk Federal Reserve (Fed) memperlahankan kenaikan kadar faedah pada mesyuarat FOMC awal pagi Khamis nanti.
Kenaikan harian pada carta AUD/USD dicatatkan sekitar 150 pips dari paras 0.67400 hingga mencapai ke paras ketinggian 0.68900.
Lonjakan tersebut juga dilihat telah melepasi paras ketinggian minggu lalu pada 0.68500 untuk rekodkan ketinggian terbaru.
Namun, harga dilihat telah berundur susut semula di penghujung sesi New York bersambung ke sesi Asia pagi ini (Rabu) di sekitar zon 0.68300.
Pelabur kini akan lebih berhati-hati menantikan keputusan mesyuarat FOMC yang akan memacu pergerakan pada carta harga.
 Tidak dilupakan juga pada sesi Asia Khamis esok akan diterbitkan laporan data pekerjaan Australia untuk bulan November dengan ramalan pertambahan pekerjaan yang sedikit menurun berbanding bulan sebelumnya.
Dengan kecenderungan US dolar untuk terus melemah beberapa sesi ini, harga dijangka akan menyambung kenaikan lebih tinggi untuk menguji zon rintangan pada 0.69000.
Seterusnya, harga yang berjaya menembusi rintangan itu bakal menjadikan sasaran terbaru pada 0.7000 untuk rekod tertinggi terbaru 4 bulan.
Namun, seandainya arah pergerakan harga mula berubah membuat penurunan semula, harga bakal turun ke zon 0.67600 dan menguji paras sokongan Moving Average 50 (MA50) pada rangka masa 1 jam di carta AUD/USD tersebut.
Jatuh di bawah paras tersebut akan mencetus isyarat awal untuk perubahan trend bearish dengan jangkaan harga untuk menuju pula ke sekitar 0.67000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


5 Berita Data Ekonomi Penting Tumpuan Pasaran Minggu Ini (7-11 November 2022)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Pengeluaran Perindustrian Jerman (Isnin 3.00 Petang): Mengukur kesihatan ekonomi semasa di Jerman sebagai ekonomi utama di Eropah, kadar pengeluaran industri diramalkan meningkat untuk bulan September walaupun pelbagai krisis yang menghimpit Eropah.
Data Inflasi China (Rabu 9.30 Pagi): Bakal memberi kesan terhadap sentimen pasaran semasa, kadar inflasi di ekonomi kedua terbesar dunia ini akan dinilai pelabur. Jankgaan untuk bacaan inflasi tahunan terbaru sedikit menurun ketika isu penularan Covid-19 di negara itu kembali menjadi tumpuan.
 Data Inflasi AS (Khamis 9.30 Malam): Selepas mesyuarat FOMC dan laporan pekerjaan NFP jadi tumpuan minggu lalu, dagangan US dolar minggu ini akan dipacu pula oleh terbitan data indeks harga pengguna Amerika yang turut menjadi tumpuan Federal Reserve. Pasaran menjangkakan untuk penurunan kadar inflasi selepas bank pusat agresif meningkatkan kadar faedah.
Data KDNK UK (Jumaat 3.00 Petang): Pertumbuhan ekonomi di UK kekal dijangka lemah dengan bacaan Keluaran Dalam Negara Kasar untuk September masih diramalkan menguncup. Mata wang Pound bakal menerima tekanan tambahan selepas keputusan kenaikan kadar faedah oleh bank pusat minggu lalu turut gagal melonjakkan mata wang tersebut.
Data Tinjauan Sentimen Pengguna AS (Jumaat 11.00 Malam): Menutup tirai dagangan minggu ini, pelabur akan meneliti bacaan tinjauan pengguna oleh Universiti Michigan yang menjadi indikator perbelanjaan pengguna di Amerika Syarikat. Bacaan terbaru dijangka sedikit suram berbanding bulan sebelumnya.


Lagi Data Positif Dari Australia!

Aussie kekal meneruskan momentum cemerlang dalam sesi ini selepas bank pusat mengumumkan data positif dari Australia. Bank puast Australia mengumumkan kadar tunai kekal tidak berubah kepada rekod 1.5% seperti jangkaan awal.
 Sebelum ini, matawang ini meningkat lebih tinggi pada awal sesi Asia berikutan data akaun semasa menunjukkan angka defisit yang lebih kecil daripada jangkaan. Laporan akaun semasa dicatat pada angka A$15.5 billion berbanding angka sebelum ini, A$14.9 billion.
Kenapa berita dari Arab Saudi dan Russia ini melegakan pasaran minyak mentah? Baca disini!


RBA Terus Mengekalkan Kadar Faedah 1.5% Sejak Ogos 2016

Reserve Bank of Australia (RBA) mengekalkan polisi monetarinya pada hari ini, dengan keputusan seperti yang dijangkakan oleh pasaran.
Para pegawai mengundi untuk mengekalkan kadar faedah di paras 1.5%, merupakan paras yang sama bermula Ogos 2016.
Dalam ulasan tengahhari tadi, RBA mengakui bahawa kadar kenaikkan pendapatan yang lemah mungkin akan berterusan di masa hadapan di samping kadar inflasi yang masih rendah. Penggubal polisi juga menjangkakan matawang Aussie yang menguat akan terus menekan harga daripada naik buat masa ini.
 RBA terus mengekalkan jangkaan terhadap perkembangan ekonomi tahunan sebanyak 3%, namun bimbang dengan impak yang bakal berlaku dengan nilai dolar Australia yang semakin meningkat. Walaupun tiada jangkaan terhadap tempoh yang akan diambil oleh bank pusat untuk mula mengubah kadar faedahnya, namun penganalisis meramalkan kadar faedah  akan dinaikkan dimasa hadapan.
Matawang Aussie didagang sedikit tinggi berbanding dolar selepas keputusan polisi hari ini dengan AUD/USD naik 0.21% kepada 0.7962.
Terdapat perbezaan terhadap pandangan polisi monetari Australia dimasa hadapan melalui undian ahli ekonomi oleh Sky Business News baru-baru ini. Berdasarkan 18 tinjauan, empat daripadanya yakin bahawa kadar faedah akan terus dikekalkan di masa hadapan. Mesyuarat polisi RBA seterusnya dijadualkan berlansung pada 3 Oktober.


200 Pips Pergerakan harga pada USD/CHF Sebaik Sahaja Sesi Asia Bermula

Permulaan dagangan hari ini dikejutkan oleh fenomena “flash crash” dan kali ini melibatkan matawang safe-haven Swiss fanc pula.
Jika anda perhatikan pergerakan harga pada chart pasangan matawang USD/CHF, sebaik sahaja dagangan sesi Asia bermula awal pagi tadi, harga terus melonjak sekitar 100 pips hampir mencecah paras harga 1.0100 sebelum menjunam semula lebih 100 pips lagi penurunan menjadikan jumlah lebih 200 pips pergerakan volatile harga hanya dalam masa satu jam sahaja. Pergerakan volatile tersebut turut berlaku pada kesemua matawang yang dipadankan bersama matawang CHF.
Apa yang menyebabkan situasi sebegini berlaku?
Pertama sekali, perlu diingatkan bahawa dagangan sesi Asia mempunyai kecairan yang sangat rendah lebih-lebih lagi pada permulaan dagangan iaitu pada hari Isnin.
 Pada minggu lepas, kita semua sedia maklum rakyat berbangsa Cina menyambut perayaan tahun baru dan pergerakan pasaran di China bergerak perlahan sempena cuti perayaan. Untuk info tambahan, ekonomi China adalah yang kedua terbesar di dunia selepas Amerika Syarikat dan sering memberi impak besar terhadap pasaran kewangan global.
Permulaan minggu yang baru, para pelabur dari China mula kembali aktif dalam pasaran dan ini memberi impak terhadap kecairan dalam pasaran dengan pasaran Switzerland masih bercuti. Fenomena “flash crash” ini kebiasaannya akan melibatkan dagangan matawang berstatus safe-haven dan terkesan ekoran aktiviti ‘supply and demand’ dalam pasaran.
Jika anda perhatikan chart USD/CHF di bawah, harga telah melonjak dari paras support MagicS1 sebelum melepasi ketiga-tiga paras resistance pada indicator Moshed Magic Line sebelum kembali semula di paras lonjakan harga bermula.

Jika anda seorang “morning person”, mungkin anda sempat mencuri keuntungan untuk posisi dagangan USD/CHF awal pagi tadi. Oleh itu, bangunlah pada awal pagi ye. ??


Ini Kesan Terhadap Dagangan Komoditi Berikutan Data AS Yang Lemah

Harga minyak kembali stabil pada sesi Asia selepas mengalami penyusutan susulan laporan minyak mentah AS yang menunjukkan peningkatan sebanyak 3.1 juta tong minggu lalu melebihi daripada yang dijangkakan.
Terdapat juga tanda-tanda bahawa ketegangan geopolitik semakin reda di Timur Tengah yang mengimbangi harga minyak daripada meningkat lebih tinggi susulan insiden serangan serangan dron ke atas kilang pemprosesan minyaknya dengan kesalahan diletakkan pada Iran yang kemudiannya dinafikan oleh negara tersebut.
Sementara itu dalam laporan berasingan oleh Reuters, pengeksport minyak di Arab Saudi dijangka meningkatkan harga minyak mentah yang dijual di Asia pada bulan November berikutan serangan tersebut yang menjejaskan bekalan minyak negara itu.
 Rentetan daripada serangan itu, syarikat minyak Aramco terpaksa menurunkan inventori, menukar gred minyak, menangguhkan dan mengurangkan pengeluaran domestik untuk memenuhi permintaan bekalan kepada pelanggan.
Bagi perkembangan dagangan emas pula, harga emas mengalami penurunan di Asia hari ini namun direkodkan memperoleh kembali paras $1,500 berikutan data daripada Amerika Syarikat yang melemahkan sentimen pelabur.
Logam kuning ini didagangkan lebih tinggi pada awal dagangan selepas data pekerjaan ADP lebih rendah daripada jangkaan dan diburukkan lagi oleh kekecewaan terhadap data sektor pembuatan yang dikeluarkan pada Selasa.
Para penganalisis ekonomi dan pelabur mula menjangkakan bahawa satu lagi siri pemotongan kadar faedah oleh Rizab Persekutuan AS (Fed) disebabkan data-data yang menunjukkan kelembapan pertumbuhan.


Data IFO Jerman Menguat ke Paras Tertinggi Julai 2011

Data Indeks iklim perniagaan Jerman (German IFO business climate index) mengukuh kepada 112.3 pada Mac dari 111.0 sebelum ini dan juga melebihi jangkaan pasaran 111.1.
Bacaan kali ini adalah yang tertinggi sejak Julai 2011 dengan keyakinan kepada ekonomi secara keseluruhan terus kukuh.
Indeks keadaan semasa mengukuh kepada 119.3 dari 118.4 sebelum ini, manakala komponen jangkaan mengukuh kepada 105.7 dari 104.0 pada Februari.
Komponen perdagangan dan perindustrian meningkat kepada 17.4 dari 15.0 dengan peningkatan yang kukuh dalam sektor pembuatan. Sektor pembinaan juga mengukuh pada Februari yang terbaik sejak tahun 1991. Komponen keyakinan peruncit juga menguat dalam data yang dikeluarkan sebentar tadi.
 Dalam komen Ketua IFO, Fuest mengatakan syarikat mengambil berat terhadap risiko jangka panjang terutamanya dengan teknologi baru walaupun ekonomi Jerman terus berkembang baik.
Walaupun matawang Euro telah bergerak dari paras terendah berbanding US dolar, Euro masih lagi kompetitif dalam perdagangan global yang akan terus merangsang eksport negara ini.
Perkembangan politik akan terus diberi perhatian pada jangka pendek di mana keyakinan dalam keadaan perniagaan semakin baik apabila Macron mendahului Le Pen dalam beberapa tinjauan pendapat sebelum ini.
Tiada reaksi pasaran yang signifikan selepas data ini dikeluarkan pukul 4 petang tadi, namun ketika ini Euro dilihat terus menguat dengan Eur/Usd didagang di sekitar 1.0865.


Bentuk Pattern Candlestick dalam Forex Chart

Candlestick berasal daripada Jepun 300 tahun dahulu dan sangat popular antara trader, tidak kira trader forex, mahupun stock disebabkan ia menunjukkan kesan dan psychology trader dalam pasaran.
Berikut adalah Pattern Candlestick yang boleh menentukan penunjuk bagi market ingin berubah arah. Pattern Pasaran Menurun menunjukkan pattern-pattern candlestick ataupun formasi candlestick yang cenderung mengubah arah dari bullish ke bearish. Pattern Pasaran Menaik menunjukkan formasi candlestick yang cenderung mengubah arah dari bearish ke bullish.
 Dah berubah arah tahulah apa nak buat kan ? 😀 Boleh klik gambar untuk besarkan. Boleh print dan lekat pada dinding besar-besar.


Semua Event Penting Yang Berlaku Dalam Pasaran Forex Sepanjang Minggu Lalu (19-23 Feb)

US dolar berjaya mengukuh pada minggu lalu dengan minit mesyuarat FOMC menunjukkan keyakinan terhadap pengetatan polisi tahun ini. Minit mesyuarat tersebut yakin dengan ekonomi Amerika Syarikat dan inflasi yang dijangka akan naik menuju sasaran 2%.
Apa yang menambah kenaikan US dolar pada minggu lalu adalah kenaikan hasil-bon Amerika Syarikat terutama ’10-yr treasury yields’ yang mencapai paras tertinggi 4 tahun lalu. Dengan hasil bon yang tinggi, secara teorinya ia akan menarik pelabur-pelabur luar daripada AS untuk melabur ke pasaran bon AS, sekaligus meningkatkan permintaan US dolar. Keadaan pasaran juga dilihat semakin baik dengan pasaran saham Wallstreet meneruskan pemulihan selepas kejatuhan yang agak teruk 3 minggu lalu.
Dengan sentimen pasaran yang beransur pulih terutamanya dalam pasaran saham, permintaan aset safe-haven juga semakin berkurangan. Emas, Yen dan Swissy agak tertekan sepanjang minggu lalu.
Untuk matawang Euro khususnya pair EUR/USD ia telah membentuk beberapa ‘reversal pattern‘ di time frame Daily dan Weekly. Persoalannya sekarang adakah, pair ini akan meneruskan kenaikan berdasarkan tren kenaikan tahun lalu? Buat masa ini, belum ada ‘pemangkin’ yang mampu menyokong kenaikan Euro dengan bacaan inflasi Zon-Eropah pada minggu lalu mencatatkan bacaan mendatar. Fokus matawang Euro minggu ini akan terarah kepada dua undian penting di Eropah iaitu pilihanraya Itali dan hasil keputusan undian parti SPD di Jerman.
Untuk matawang GBP pula, fokus minggu ini adalah kepada ucapan perdana menteri UK Theresa May. Matawang GBP agak tertekan pada minggu lalu apabila data kadar pengangguran naik pertama kali kepada 4.4% sejak tahun lalu.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

12-16 Feb
19-23 Feb

Eur/Usd-naik 320 pip
Eur/Usd – jatuh 175 pip

Usd/Jpy– jatuh 334 pip
Usd/Jpy – 181 pip volatile

Gbp/Usd– naik 349 pip
Gbp/Usd – 193 pip sideway

Usd/Chf- jatuh 219 pip
Usd/Chf – naik 147 pip

Usd/Cad– volatile 199 pip
Usd/Cad – volatile 230 pip

Aud/Usd–naik 215 pip
Aud/Usd – jatuh 145 pip

Nzd/Usd– naik 205 pip
Nzd/Usd – jatuh 139 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Sentimen ekonomi ZEW Jerman (Selasa)

Berdasarkan kajian terhadap pelabur institusi dan penganalisis di Jerman, sentimen terhadap ekonomi adalah memberangsangkan dengan bacaan indeks lebih daripada jangkaan iaitu 17.8 melebihi 16 yang diramalkan.

Indeks harga GDT New Zealand (Selasa)

Ini adalah data yang menunjukkan perubahan harga produk tenusu yang penting kepada ekonomi New Zealand. Bacaan jauh merosot daripada bacaan sebelum ini di mana bacaan jatuh dari kenaikan 5.9% dan susut -0.5%. Ia sedikit sebanyak melemahkan NZD minggu lalu.

PMI Zon-Eropah (Rabu)

Berdasarkan data yang dikeluarkan oleh IHS Markit, komposit PMI sektor pembuatan bagi zon eropah jatuh kepada bacaan 58.5 pada bulan ini. Bacaan ini tersasar daripada jangkaan penganalisis yang mensasarkan pada bacaan 59.2.

Pekerjaan UK (Rabu)

 Pejabat Statistik melaporkan kadar pengangguran meningkat kepada 4.4% daripada 4.3% sebelum ini. Data ‘Claimant Count‘ (tuntutan faedah pengangguran) jatuh sebanyak 7,200 pada Januari berbanding tambahan 6,200 sebelum ini.
Data yang lebih penting iaitu kadar gaji meningkat 2.5% sejajar dengan jangkaan pasaran yang mana tidak berubah daripada bacaan sebelum ini.
Menurut pakar daripada Universiti Liverpool, Professor Costa Milas berkata, “Kadar pengangguran mungkin akan difikirkan semula oleh ahli bank pusat. Mungkin mereka mahu melihat penurunan semula pengangguran beberapa bulan akan datang sebelum menaikkan kadar faedah pada Mei 2018.”

Minit mesyuarat FOMC (Khamis)

Minit mesyuarat The Fed menunjukkan jangkaan yang lebih kukuh terhadap pertumbuhan ekonomi sekaligus meningkatkan potensi kenaikan kadar faedah. Majoriti ahli jawatankuasa FOMC atau ahli The Fed melihat keperluan untuk melanjutkan kenaikan kadar faedah secara beransur-ansur.
Kadar faedah Fed seakan pasti dinaikkan pada Mac, dan minit mesyuarat juga menunjukkan seakan terdapat naik-taraf terhadap jangkaan ekonomi di masa hadapan. Jadi ini menyebabkan pasaran menjangka kenaikan kadar faedah Fed sebanyak empat kali pada tahun ini berbanding unjuran Fed pada Disember sebanyak tiga kali kenaikan kadar faedah.

Data GDP UK (Khamis)

Bacaan kedua pertumbuhan ekonomi UK hanya meningkat 0.4% kurang daripada jangkaan 0.5% dan bacaan sebelum ini yang turut mencatat kenaikan 0.5%. Ada 3 versi laporan pertumbuhan ekonomi UK, Preliminary (pertama), Secons estimate (kedua), dan final (ketiga).

Jualan runcit Kanada (Khamis)

Dolar Kanada melemah dengan drastik selepas data ini dikeluarkan pada Khamis lalu dengan bacaan jualan runcit yang jauh meleset daripada jangkaan pasaran. Jualan runcit merosot -0.8% berbanding bacaan sebelum ini yang naik 0.3%.

Jualan runcit New Zealand (Jumaat)

Jualan runcit New Zealand naik melebihi jangkaan pasaran dan jauh melebihi bacaan sebelum ini. Namun, matawang NZD dilihat sukar membuat kenaikan pada Jumaat lalu.

Data inflasi Zon-Eropah (Jumaat)

Bacaan inflasi Zon-Eropah hanya merekodkan bacaan 1.3% sejajar dengan jangkaan dan data sebelum ini. Dengan bacaan yang mendatar, ia sukar untuk menyokong kenaikan matawang Euro secara berterusan baut masa ini.

Data inflasi CPI Kanada (Jumaat)

Inflasi Kanada naik tinggi melebihi jangkaan dan bacaan sebelum ini. 0.7% kenaikan CPI dicatatkan berbanding jangkaan 0.4% dan kejatuhan 0,4% sebelum ini. Ia sekaligus telah melonjakkan matawang CAD pada Jumaat di mana sentimen untuk CAD adalah positif buat masa ini dengan bacaan inflasi yang memberangsangkan.


Analisis GOLD – Bacaan NFP Terpesong, Emas Mula Mendaki?

Pergerakan harga XAU/USD yang mengukur nilai emas berbanding USD menyaksikan lonjakan semula untuk terus menyambung corak kenaikan yang dipamerkan di penghujung sesi dagangan Khamis lalu.
Bertitik tolak juga bahawa lonjakan tersebut telah menghasilkan peningkatan melebihi 250 pips untuk kembali mencapai zon SBR (support become resistance) 1780.00 yang menjadi sokongan sebelum ini.
Tetapi pergerakan harga emas tampaknya bergerak mendatar dan perlahan pada sesi New York serta sesi Eropah hari ini (Isnin) dan kekal didagangkan di atas paras halangan Moving Average 50 (MA50).
Kejatuhan hasil perbendaharaan 10 tahun Amerika Syarikat (AS) yang mencecah ke paras terendah 10 minggu antara sebab yang menyokong lonjakan emas di kala bacaan lemah pada laporan data NFP AS.
Walau bagaimanapun, laporan data NFP AS yang kecewa tersebut dan bercampur-campur sama sekali tidak dapat mengubah jangkaan untuk Federal Reserve (Fed) untuk melaksanakan tapering lebih awal.
Ini membuktikan bahawa pelabur terus berkeyakinan untuk Fed melakukan peningkatan kadar faedah yang dalam masa yang sama serba sedikit telah membantaskan harga emas daripada terus meningkat.
 Yakni zon SBR berikutnya pada 1800.00 sudah semestinya akan kekal sebagai zon tumpuan untuk diuji jika harga kembali membuat kenaikan yang mana zon itu dijadikan rintangan terdekat pada ketika ini.
Isyarat yang lebih jelas akan memperlihatkan pergerakan harga emas berupaya untuk mendaki ke zon SBR 1830.00 dan secara tidak langsung pelabur bakal melihat perubahan trend bullish berlaku semula.
Namun sebaliknya zon sokongan 1760.00 akan kekal menjadi fokus sekiranya harga emas meneruskan trend bearish yang sama sekali penurunan lebih rendah berkemungkinan akan mencecah zon 1740.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bank Kekal Teguh Dalam Komitmennya, Terbaru BoC Umum Mengekalkan Kadar Faedah Semalaman!

Bank of Canada pada hari ini mengekalkan sasarannya untuk kadar semalaman pada 4½%, dengan Kadar Bank pada 4¾% dan kadar deposit pada 4½%. Bank juga meneruskan dasar pengetatan kuantitatifnya.
Inflasi di banyak negara semakin reda berikutan harga tenaga yang lebih rendah, rantaian bekalan global yang normal dan dasar monetari yang lebih ketat. Pada masa yang sama, pasaran buruh kekal kukuh dan ukuran inflasi teras dalam banyak ekonomi maju mencadangkan tekanan harga yang berterusan, terutamanya untuk perkhidmatan.
Pertumbuhan ekonomi global lebih kukuh daripada yang dijangkakan. Pertumbuhan di Amerika Syarikat dan Eropah telah mengejutkan peningkatan, tetapi dijangka lemah apabila dasar monetari yang lebih ketat terus memberi kesan kepada ekonomi tersebut. Di Amerika Syarikat, tekanan dalam sektor perbankan baru-baru ini telah mengeruhkan lagi keadaan kredit.
Pertumbuhan AS dijangka perlahan dengan ketara dalam beberapa bulan akan datang, dengan kelemahan tertentu dalam sektor yang penting untuk eksport Kanada. Sementara itu, aktiviti dalam ekonomi China telah pulih, terutamanya dalam perkhidmatan. Secara keseluruhannya, harga komoditi menghampiri paras Januari. Laporan Dasar Monetari (MPR) April Bank mengunjurkan pertumbuhan global sebanyak 2.6% tahun ini, 2.1% pada 2024, dan 2.8% pada 2025.
 Di Kanada, permintaan masih melebihi penawaran dan pasaran buruh kekal ketat. Pertumbuhan ekonomi pada suku pertama kelihatan lebih kukuh daripada yang diunjurkan pada Januari, dengan lantunan dalam eksport dan pertumbuhan penggunaan yang kukuh. Pertambahan penduduk yang kukuh menambah kepada bekalan buruh dan menyokong pertumbuhan pekerjaan di samping meningkatkan penggunaan agregat. Aktiviti pasaran perumahan kekal lemah.
Inflasi CPI berkurangan kepada 5.2% pada bulan Februari, dan ukuran inflasi teras pilihan Bank hanya di bawah 5%. Bank menjangkakan inflasi IHP akan turun dengan cepat kepada sekitar 3% pada pertengahan tahun ini dan kemudian menurun secara beransur-ansur kepada sasaran 2% menjelang akhir 2024.
Data terkini mengukuhkan keyakinan Majlis Tadbir bahawa inflasi akan terus menurun pada masa akan datang. Walaubagaimanapun, untuk menekan inflasi ke paras 2% mungkin terbukti lebih sukar kerana jangkaan inflasi menurun secara perlahan.
Memandangkan prospek pertumbuhan dan inflasi, Majlis Pentadbiran memutuskan untuk mengekalkan kadar dasar pada 4½%. Pengetatan kuantitatif terus melengkapkan pendirian menyekat ini. Majlis Pentadbiran terus menilai sama ada dasar monetari cukup mengehadkan untuk meredakan tekanan harga dan kekal bersedia untuk menaikkan kadar dasar lagi jika perlu dalam rangka untuk mengembalikan inflasi kepada sasaran 2%.


Sinar Buat Pelabur – Ini Sebab Pasaran Optimis Terhadap Sektor Pekerjaan!

Jumlah rakyat Amerika yang mengemukakan tuntutan baru untuk faedah pengangguran catat paras terendah senjak pandemik melanda pada minggu lalu seiring dengan pemulihan aktiviti ekonomi  yang rancak dan peningkatan vaksinasi. Ini memberi indikasi bahawa sektor pekerjaan semakin pulih.
Tuntutan awal untuk faedah pengangguran adalah sebanyak 348,000 untuk minggu yang berakhir pada 14 Ogos, berdasarkan laporan yang dikeluarkan oleh Jabatan Tenaga Kerja pada hari Khamis. Angka ini merupakan suatu yang positif kerana tuntutan pengangguran telah turun sebanyak 29,000 dari minggu sebelumnya iaitu dari angka 365,000 kerana pasaran pekerjaan berkembang selari dengan pertumbuhan ekonomi.
Bacaan terendah terakhir sejak pandemik ialah pada 14 Mac 2020 dimana pandemik Covid-19 baru sahaja melanda seantero dunia mmenyebabkan ekonomi berada dalam fasa kemelesetan.
 Sejak dari itu, rakyat Amerika yang menganggur telah meningkat adalah sebanyak 22 juta dan kadar pegangguran melonjak ke 14.8%. Walubagaimanapun, pada tahun ini sektor pekerjaan telah berada di atas landasan pemulihan.
Jumlah tututan berterusan menunjukkan penurunan tajam dengan merosot 79,000 sehingga 2,82 juta.US dolar masih didagangkan kukuh berbanding matawang utama dengan kukuh 0.23% kepada 93.358. .
Dalam masa yang sama, pasaran masih mengambil sikap berhati-hati berikutan penularan varian Delta Covid-19 yang telah menyebabkan beberapa kawasan menerapkan semula sekatan.


Kejatuhan Ini Tanda Bermulanya Kemelesetan Di UK

Ekonomi UK mengalami penguncupan pada suku ketiga, menandakan permulaan kepada jangkaan Bank of England (BOE) mengenai kemelesetan yang berlarutan.
Data terbaharu daripada Pejabat Perangkaan Nasional (ONS) melihatkan keluaran dalam negara kasar (KDNK) jatuh 0.2% pada suku ketiga, menurun daripada pertumbuhan 0.2% pada suku sebelumnya tetapi lebih baik daripada jangkaan untuk susut 0.5%.
Ini menjadikan UK sebagai satu-satunya ekonomi G7 yang masih belum pulih sepenuhnya daripada Covid-19 dengan pengeluaran 0.4% di bawah paras pra-pandemik.
Malah, pada bulan September sahaja KDNK menurun 0.6% rentetan cuti umum tambahan untuk tempoh berkabung dan pengebumian Ratu Elizabeth II yang menyaksikan kejatuhan dalam perbelanjaan pengguna dan pelaburan perniagaan.
 Isi rumah dan perniagaan kini berdepan risiko untuk dua tahun yang suram ketika BOE dan kerajaan berusaha menangani inflasi dengan mengetatkan dasar pada masa sama.
BOE, yang telah meningkatkan kadar faedah sebanyak lapan kali sejak Disember berkata kemelesetan adalah impak yang perlu ditanggung untuk mengawal inflasi.
Bank pusat itu meramalkan kemerosotan ini akan menjadi paling lama sejak Great Depression pada awal 1930-an.
Sementara itu, Perdana Menteri Rishi Sunak sedang bersiap sedia untuk mengumumkan kenaikan cukai dan pemotongan perbelanjaan pada minggu depan.


Data Simpanan Mingguan Minyak Mentah Amat Dinanti Oleh Semua Peniaga Minyak!

Harga minyak mentah kembali jatuh pada Jumaat disamping meneliti data kiraan pelantar yang terbaru daripada Amerika Syarikat.
Minyak mentah di New York jatuh 0.76% kepada $45.97 setong. Minggu lepas, baker Huges melaporkan bilangan pelantar di AS meningkat sebanyak 2 kepada 416 buah.
Semalam, harga minya meneruskan peningkatan berikutan US Dollar yang melemah. Perkara ini sekali gus mengurangkan sedikit kebimbangan terhadap kelembapan permintaan minyak mentah.
 Sebelum ini, Pentadbiran Maklumat Tenaga AS melaporkan penurunan minyak mentah sebanyak 6.2 juta tong.
Di tempat lain, minyak brent menjunam 84 sen atau pada $47.67 setong.
Peniaga minyak terus mempengaruhi pasaran dengan prospek pembekuan bekalan ketika pengeluar utama bertemu pada bulan depan.

Tukar Password Akaun Yahoo Anda Sebelum Anda Menjadi Mangsa Jenayah Siber!


Pengukuhan US Dolar Bendung Kenaikan Pound, GBP/USD Terjun 100 Pips

Pelabur yang meneliti pergerakan harga pada carta pasangan mata wang GBP/USD pada Selasa semalam, memberi tumpuan pada terbitan data sektor perkhidmatan di UK dan AS.
Jika diteliti pergerakan harga di carta GBP/USD pada awal minggu, harga bergerak mendatar meniti di atas paras sokongan 1.31000.
Namun pergerakan menarik harga dilihat pada Selasa semalam dengan kenaikan dan penurunan harga yang berlaku.

Pada awalnya harga seakan memberi isyarat untuk trend bullish selepas kenaikan dipamerkan pada sesi Asia bersambung ke sesi Eropah melepasi halangan Moving Average 50 (MA50) pada rangka masa 1 jam sebagai petunjuk perubahan awal trend.
Kenaikan Pound dilihat disokong oleh bacaan data PMI perkhidmatan UK yang diterbitkan sedikit tinggi berbanding jangkaan.
Namun hampir sahaja kenaikan harga menyentuh paras rintangan 1.31700, harga kembali menjunam semula sehingga melepasi paras sokongan 1.3100 awal minggu.
 Penurunan sekitar 100 pips tersebut mencecah sekitar 1.30700 di penghujung sesi New York.
Jika diperhatikan, bacaan data tinjauan ISM bagi sektor perkhidmatan di AS kurang memberangsangkan, namun faktor yang mendorong pengukuhan US dolar adalah komen hawkish oleh Gabenor Federal Reserve (Fed) berkenaan dasar monetari mereka.
Justeru, pelabur berkemungkinan menjangkakan harga bakal meneruskan penurunan lebih rendah dengan paras sasaran yang bakal diuji adalah pada zon support 1.3000.
Namun sekiranya kenaikan harga kembali berlaku dan harga bergerak semula di atas paras 1.31000, zon rintangan pada 1.31700-1.32000 masih menjadi tumpuan untuk diuji lagi.
Jika harga berjaya melepasi kenaikan pada zon penting tersebut, harga bakal menuju ke paras ketinggian pada 1.33000 untuk meneruskan pergerakan trend bullish.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Agak-agak Berapa Pips Aussie Naik Selepas Data Jualan Runcit Dilaporkan Meningkat?

Aussie mengukuh pada Jumaat dalam sesi Asia berikutan angka jualan runcit yang dinilai positif. Kelemahan matawang Greenback juga menjadi punca AUD/USD didagang menguat dalam sesi ini.
AUD/USD meningkat sebanyak 0.16% dalam sesi Asia.
AUD/USD, 30 minit
Australia melaporkan bahawa jualan runcit meningkat sebanyak 0.5% pada bulan Oktober, menjauhi jangkaan awal sebanyak 0.3%.
US Dollar Index yang mengukur kekuatan US Dollar berbanding 6 matawang utama, kali terakhir dinilai merosot 0.60% kepada 101.02.
 Semalam, US Dollar mengurangkan kerugian berbanding matawang pada Khamis selepas pengumuman data aktiviti pembuatan melonjak, sekali gus mengimbangi laporan tuntutan pengangguran yang agak mengecewakan.
Institut Pengurusan Bekalan mengumumkan indeks aktiviti perkilangan meningkat kepada 53.2 bulan lepas daripada angka 51.9 bulan sebelumnya.
Laporan itu dibuat selepas jabatan Buruh AS berkata bahawa tuntutan pengangguran awal minggu berakhir pada 26 November meningkat sebanyak 17,000 orang sedangkan penganalisis hanya menjangkakan peningkatan sebanyak 2,000 orang sahaja.
Pada Rabu, US Dollar mengukuh selepas OPEC bersetuju untuk mengurangkan pengeluaran minyak mentah yang bertujuan untuk menangani masalah lebihan global dalam usaha mengukuhkan harga.
Jangkaan kenaikan harga minyak menambah jangkaan inflasi Amerika Syarikat juga melonjak setelah dirangsang oleh prospek ekonomi Trump.
23 Buah Negara Yang Mempunyai Pekerja Paling Gembira dan Bahagia


Berapa Modal Yang Sesuai Untuk Mula Trade Forex?

Soalan ini sangat popular dalam kalangan trader yang baru mula berjinak dalam bidang forex trading dan keliru berapakah modal yang sesuai sebenarnya untuk mula trade?
Bagi memudahkan anda, jom kita lihat beberapa tahap nilai modal yang digunakan serta penjelasannya.
2 Angka ($10 – $99)
Ramai trader yang baru akan tertarik pada promosi yang ditawarkan untuk modal permulaan serendah ini. Ini adalah kerana modal yang sangat sedikit dan trader tidak akan berasa terlalu rugi jika kehilangan semua modal trading.
Namun, ia amatlah tidak sesuai untuk mula trade dengan modal serendah ini.
3 Angka ($100 – $999)
Jika diikutkan, modal di tahap ini masih lagi dilihat sebagai nilai yang rendah untuk mula trade. Untuk trader bermula dengan modal sebanyak ini, mereka menggunakannya untuk melatih psikologi dalam trading, disiplin dan pengurusan risiko.
Nilainya tidaklah begitu besar jika trader kehilangan segala modalnya, namun tidak juga begitu tinggi untuk menjana keuntungan yang lumayan.
4 Angka ($1,000 – $9,999)
 Selepas konsisten menjana profit dengan teknik trading yang diuji untuk satu tempoh masa tertentu, trader akan lebih yakin untuk trade dengan modal sebanyak ini.
Modal di tahap ini membolehkan trader mula menjana income pasif sebagai tambahan untuk pendapatan tetapnya.
Jika trader berjaya membuat 10% keuntungan sebulan, mereka akan menghasilkan $100 bersamaan sekitar 400 ringgit Malaysia untuk berbelanja dan pendapatan tambahan.
5 Angka ($10,000 – $99,999)
Tahap seterusnya dengan modal 5 angka telah memasuki tahap berbeza yang lebih tinggi buat seorang trader.
Dengan sasaran keuntungan sekitar 5% sebulan sudah cukup untuk menjana pendapatan yang lumayan. Di saat ini, trader lebih yakin untuk meninggalkan pekerjaan tetap dan fokus menjadikan forex trading sebagai kerjaya full-time mereka.
6 Angka ($100,000 – $999,999)
Di tahap profesional, trader dengan modal akaun mencecah nilai 6 angka akan menjana pendapatan yang tinggi dengan hanya sasaran peratusan yang rendah.
Sasaran sekitar 2% hingga 3% sudah cukup untuk seseorang trader hidup dengan mewah hasil keuntungan yang diperolehi.


Waktu Sukar Buat US Dollar

Bulan September adalah bulan yang paling mencabar buat matawang US Dollar. Greenback telah merudum melawan kebanyakan matawang utama terutama AUD dan JPY.
Pada awala bulan, matawang USD menurun secara perlahan berikutan laporan NFP yang lemah dan minggu ini momentum seller menguat setelah Federal Reserve mengekalkan interest rate.
Jumlah pelabur yang menjangkakan akan adanya nada hawkish daripada Fed hanyalah rendah dan hanya 3 orang sahaja ahli Fed yang mengundi untuk menaikkan interest rate secepat mungkin.
 Apa yang lebih penting adalah Janet Yellen sangat berhati-hati memilih perkataan dalam ucapannya pada konferens sidang media, menunjukkan dia masih lagi yakin akan adanya kenaikan sekurangnya sekali pada tahun ini.
Aktiviti sektor perkhidmatan dan pembuatan, pendapatan, pekerjaan merisaukan Yellen. Kerisauan tersebut menyebabkannya mengekalkan interest rate.
3 laporan NFP akan datang sangat-sangat-sangat penting dan bermula sekarang sehingga 7 Oktober (tarikh NFP dikeluarkan), dijangkakan USD akan berada dalam keadaan consolidation (sideway).
Seramai 8 orang penggubal dasar akan berucap akan datang termasuk 4 orang pengundi FOMC.


AUD/USD Melonjak 100 Pips, Momentum Kenaikan Disokong Pula Oleh Laporan Pekerjaan Australia Yang Positif

Matawang komoditi dolar AUD yang melemah susulan ucapan Timbalan Gabenor bank pusat Australia semalam kembali mencatatkan pengukuhan semula sehingga dagangan hari ini.
AUD antara matawang yang mendapat manfaat selepas Fed mengekalkan kadar faedah serta memberi isyarat bahawa tiada kenaikan kadar pada tahun ini menyebabkan kejatuhan drastic pada dagangan USD.
Pada sesi pasaran Asia pagi ini pula, laporan data pekerjaan di Australia dikeluarkan dan memberi bacaan yang positif. Kadar pertambahan pekerjaan tidak menunjukkan peningkatan yang dijangkakan, namun kadar pengangguran di Australia telah mencatatkan penurunan ke paras 4.9% untuk bacaan bulan Februari berbanding 5.0% bacaan sebelum ini.
Angka penurunan tersebut merekodkan kadar pengangguran terendah yang terendah sejak Jun 2011 yang lalu dan hal ini telah membuatkan dagangan Aussie berjaya melonjak khususnya berbanding USD.
USD dijangka akan terus didagangkan lemah selepas kenyataan dovish bank pusat membuatkan pelabur bergegas nemasuki pasaran dengan prospek penurunan kadar faedah pada tahun ini di Amerika Syarikat.
Jika dilihat pergerakan harga pada chart pasangan matawang AUD/USD, harga telah melonjak hampir 100 pips pada dagangan semalam dari paras support MagicS2 sehingga melepasi ketiga-tiga paras resistance pada indicator Moshed Magic Line mencapai paras ketinggian pada 0.71500.
 Dagangan hari ini melihatkan harga menyambung kenaikan disokong oleh laporan data pekerjaan Australia yang positif. Harga telah naik sehingga menyentuh paras resistance 0.7165 (MagicR1) pada indicator Moshed Magic Line hari ini sebelum membuat sedikit penurunan semula.
Jika harga terus membuat kenaikan ke paras lebih tinggi, jangkaan kenaikan harga boleh mencapai ketinggian yang baru sekitar 0.7258 (MagicR3) dengan mencatatkan hampir 110 pips pergerakan harga.
Namun jika harga kembali membuat penurunan, paras RBS (resistance become support) pada 0.70900 bakal diuji harga kembali untuk harga membuat penurunan ke paras lebih rendah.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras penting pada indicator Moshed Magic Line yang menjadi antara paras-paras tarikan harga.

Paras support: 0.7072, 0.7017, 0.6978.
Paras resistance: 0.7165, 0.7204, 0.7258.


Jangan Tanya Kenapa USD Jadi Begini Sebelum FOMC, Ini Sebabnya!

Terima kasih kepada data ekonomi Amerika Syarikat yang lebih kuat daripada jangkaan, US dolar berjaya mendapatkan sokongan untuk meningkat pada sesi New York.
Walaupun data PMI pembuatan ISM AS dicatatkan sedikit perlahan pada bulan Oktober daripada bacaan sebelumnya, namun laporan JOLTS menunjukkan jumlah pembukaan pekerjaan meningkat kepada 10.7 juta pada bulan September, jauh mengatasi jangkaan.
Ekoran itu, US dolar melonjak tinggi seiring dengan lonjakan hasil bon AS 10 tahun ke paras tertinggi harian, manakala pasaran Wall Street pula merosot pada sesi terdahulu.
Bagaimanapun, keuntungan yang diraih tersebut sedikit berkurangan pada sesi Asia hari ini berikutan kewaspadaan pelabur menjelang mesyuarat polisi FOMC pada awal pagi Khamis (waktu Malaysia).

Federal Reserve (Fed) dijangkakan secara meluas akan meningkatkan kadar faedah sebanyak 75 mata asas kepada 3.75%-4% dengan penggubal dasar juga diramal akan menawarkan kenyataan untuk memperlahankan kadar pengetatan.
Sekiranya benar, ia mungkin boleh mendorong penurunan dalam dagangan US dolar dan perkara sebaliknya berlaku jika Fed masih terus hawkish untuk melaksanakan kenaikan lebih besar.
Dalam pada itu, mata wang pound sedikit meningkat selepas mengalami kejatuhan pada sesi sebelumnya, dengan tumpuan pasaran turut disasarkan kepada mesyuarat polisi Bank of England (BOE) pada Khamis.
Sementara kebanyakan mata wang utama lain pula memaparkan pergerakan mendatar berikutan pelabur yang mengambil langkah berhati-hati sebelum acara besar dari dua bank pusat utama.


Analisis Teknikal USD/CAD – Timeframe H1 – 22/11/2018

Setelah dikejutkan dengan pergerakan drastik sehingga 160 pips kenaikan pada chart pasangan matawang USD/CAD dagangan Selasa lalu, harga kembali cuba untuk membuat penurunan semula pada dagangan Rabu semalam. Penurunan harga dari paras tertinggi sekitar 1.33150 sehingga melepasi paras Magic Pivot dan menutup harga pada paras terendah dagangan semalam sekitar paras 1.32300. Matawang dollar CAD yang berjaya menekan harga lebih rendah adalah berikutan faktor pasaran minyak mentah yang kembali stabil sementara USD pula menyusut ekoran sentimen pasaran yang kembali pulih (risk-on) membuatkan permintaan terhadap matawang safe-haven tersebut semakin berkurangan.
Pada sesi pasaran Asia hari ini, harga dilihat bergerak mendatar sejak awal permulaan sesi sehingga menjelang pembukaan sesi pasaran Eropah, berlegar di sekitar paras 1.32300 lebih rendah dari paras Magic Pivot 1.3258 hari ini. Jika harga meneruskan lagi penurunan, paras support yang terdekat pada 1.3200 (MagicS1) menjadi paras awal yang akan dituju harga. Seterusnya, harga yang menyambung penurunan dilihat pula akan menguji zon support lonjakan harga pada dagangan Selasa lalu sekitar paras 1.3169 (MagicS2). Sekiranya momentum pengukuhan CAD gagal dihalang oleh USD, kejatuhan harga boleh mencecah sehingga ke paras serendah support pada 1.3110 (MagicS1) setelah harga breakout paras RBS (resistance become support) 1.31400 terlebih dahulu.
Namun sebaliknya jika harga kembali membuat kenaikan melepasi paras Magic Pivot hari ini, berkemungkinan harga akan menguji paras resistance pada 1.3289 (MagicR1). Kemudiannya, lonjakan harga seterusnya bakal mencari paras ketinggian yang baru sekitar resistance 1.3348 (MagicR2) dan sekiranya harga masih berjaya melepasi paras tersebut, harga berpotensi untuk mencapai ketinggian sehingga ke paras 1.3379 (MagicR3).
 Tumpuan pasaran akan terarah kepada data inflasi dan jualan runcit di Kanada yang akan dikeluarkan pada hari esok. Teliti paras support dan resistance pada indicator Moshed Magic Line untuk anda menentukan paras posisi dagangan terbaik pada chart USD/CAD anda.

Paras support: 1.3200, 1.3169, 1.3110.
Paras resistance: 1.3289, 1.3348, 1.3379.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Keuntungan USD Kembali Terpadam, Apa Dah Jadi?

US dolar mempamerkan pergerakan yang tidak menentu menjelang penerbitan data inflasi pengeluar dan jualan runcit Amerika Syarikat.
Dolar Amerika pada mulanya mencatatkan keuntungan ketika sesi Asia berikutan kejatuhan yen Jepun setelah dikecewakan oleh Bank of Japan (BOJ).
Tidak seperti yang dijangkakan, BOJ tidak melakukan apa-apa perubahan dalam dasar kawalan keluk hasilnya dan mengekalkan tetapan dasar utamanya tidak berubah pada mesyuarat polisi terbarunya.
Ini membuatkan mata wang yen merosot lebih 2% dari paras ketinggian 8 bulan berbanding US dolar sebagai reaksi awal kepada pengumuman BOJ.
Pun begitu, ketika keadaan mula mereda, kerugian yang dicatatkan yen kembali berkurangan dan US dolar menyusut semula apabila pasaran melangkah masuk ke sesi Eropah.
 Hal ini kerana, USD masih tidak mempunyai pemangkin kuat untuk menyokongnya, dan data ekonomi AS pada sesi New York akan datang boleh menjadi penentu hala tuju mata wang gergasi itu.
Mata wang utama lain pula kembali menyambung kenaikan, dengan pound mendahului dagangan walaupun data inflasi UK yang diterbitkan menunjukkan penurunan untuk bulan kedua berturut-turut dengan catatan 10.5% daripada 10.7% pada bulan Disember.
Sementara itu, euro turut meningkat dengan memadamkan beberapa kerugian yang dicatatkan susulan laporan dovish mengenai Bank Pusat Eropah (ECB).
Terdahulu, dilaporkan bahawa penggubal dasar mungkin memilih kenaikan kadar 50 mata asas pada Februari dan mengurangkan peningkatan kepada 25 mata asas mulai Mac.
Mata wang berkaitan komoditi, dolar Aussie, New Zealand dan Kanada pula kekal diniagakan lebih kukuh di paras tertinggi bulanan berbanding greenback.


Harga Sukar Tembusi Support ¥140.00, Peminat EUR/JPY Kena Ambil Tahu

Carta harga pasangan mata wang EUR/JPY memperlihatkan lantunan semula selepas terjunan berlaku, dengan krisis perbankan serta keputusan mesyuarat bank pusat Eropah menjadi faktor penggerak harga.
Sebelum ini, krisis keruntuhan bank di Amerika Syarikat (AS) yang merebak ke Eropah telah memberi kesan penyusutan Euro, sementara Yen juga mengukuh berikutan permintaan terhadap safe-haven meningkat dalam suasana pasaran yang berisiko.
Namun, tindakan bank-bank gergasi lain yang cuba untuk membantu memberi sokongan kewangan kepada bank yang terkesan sedikit meredakan semula panik yang melanda pasaran.
Sementara itu, European Central Bank (ECB) yang bertindak menaikkan kadar faedah kepada 50 mata asas pada mesyuarat polisi semalam dilihat memberi kesan bercampur terhadap mata wang Euro.
Ketika keputusan mesyuarat, Euro alami penyusutan dahulu sebelum kembali stabil meningkat semula menuju ke penghujung sesi New York.
Jadi, jika diamati pada pergerakan harga di carta EUR/JPY, penurunan harga dilihat gagal menembusi paras 140.00 yang menjadi paras support buat harga.
Ketika reaksi mesyuarat ECB semalam juga, harga turun menguji paras tersebut namun kembali melantun semula.
Menyambung dagangan pada hari ini (Jumaat), harga mendatar sepanjang sesi Asia sehingga memasuki pembukaan sesi Eropah di sekitar 141.600 dengan paras Moving Average 50 (MA50) juga diuji pada pergerakan di timeframe 1 jam carta EUR/JPY itu.
 Jika harga berjaya meneruskan kenaikan selepas lantunan semalam, berkemungkinan paras 145.00 akan dicapai semula selepas terjunan harga pada Rabu lalu bermula di sekitar tersebut.
Setelah isyarat bullish lebih jelas dapat diperhatikan, harga boleh dijangka untuk menuju zon 146.500 atau mencapai 148.00 untuk catatkan paras tertinggi terbaru 5 bulan.
Namun jika harga kembali menyambung penurunan semula, paras support 140.00 akan diuji sekali lagi dan reaksi harga akan diperhatikan.
Jika tembus lebih rendah, harga akan meneruskan trend bearish dan jangkaan penurunan boleh mencecah ke sekitar 137.500 atau 136.600.
Pelabur akan memerhatikan terbitan data inflasi Eropah pada jam 6 petang ini waktu tempatan yang dilihat boleh memacu pergerakan mata wang Euro di sesi-sesi akhir ini.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Cuba ‘Bernafas’ Di Atas Paras $1,800

Dagangan emas pada hari ini (Jumaat) dilihat sedikit meningkat di atas paras $1,800 selepas dua hari harga berlegar di bawah paras tersebut.
Selepas pengukuhan US dolar di awal minggu menekan harga emas jatuh di bawah paras $1,800, emas dilihat berjaya ‘benafas’ semula susulan momentum pengukuhan US dolar yang semakin suram di penghujung minggu.
Pada carta harga XAU/USD yang mengukir nilai emas berbanding US dolar telah menyaksikan paras 1784.00 menjadi support harga yang diuji pada Rabu dan Khamis sebelum kembali ke zon tarikan 1800.00.
Meningkat semula di atas paras sokongan Moving Average 50 (MA50) pada rangka masa 1 jam dan cubaan untuk melepasi paras 1800.00 dilihat memberi petunjuk untuk pergerakan bullish semula.
Namun penganalisis masih melihatnya sebagai isyarat yang lemah dan menantikan petunjuk lebih jelas bagi arah pergerakan harga emas bersambung pada dagangan minggu hadapan.
Kenaikan harga bakal menguji zon rintangan pada 1810.00 terlebih dahulu sebelum kenaikan yang diteruskan akan menguji pula ketinggian yang dicapai minggu lalu pada zon 1830.00.
 Melepasi zon-zon rintangan tersebut akan mendorong sasaran harga emas untuk menuju ke zon tumpuan seterusnya pada 1850.00.
Sekiranya cubaan untuk membuat kenaikan gagal, harga yang susut semula di bawah zon 1800.00 dijangka untuk meneruskan semula penurunan lebih rendah.
Paras sokongan harga dilihat pada 1765.00 yang akan menjadi tumpuan pada penurunan melepasi support minggu ini pada 1784.00.
Seterusnya paras lebih rendah sekitar 1745.00 pula akan diuji sekiranya harga masih meneruskan penurunan pada pergerakan trend bearish tersebut.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Menguat Sebaik Saja Laporan Ini Dikeluarkan, Pertumbuhan Dinaikkan 1.2%

Laporan kedua pertumbuhan ekonomi US menunjukkan bacaan sebelum ini telah dikaji semula dan dinaikkan kepada 1.2% dari 0.7%. Jangkaan kali ini ialah ia dinaikkan kepada 0.9%.
Data inflasi perhatian The Fed, perbelanjaan penggunaan peribadi (Personal Consumpton Expenditure) dinaikkan kepada 0.6% dari 0.3% sebelum ini. Komponen pelaburan juga dinaikkan bacaannya daripada 4.3% kepada 4.8%.
Perbelanjaan kerajaan pula masih menjadi penyumbang negatif pada suku pertama walaupun bacaan dinaikkan dari bacaan pertama sebelum ini.
Perdagangan menyumbang sedikit kepada pertumbuhan ekonomi di mana eksport meningkat 5.8% pada suku pertama, walaupun bacaan pertama lebih baik.
 Indeks harga GDP pula diturunkan dari 2.3% kepada 2.2%.
Dalam mesyuarat Federal Reserve bulan Mei yang lalu, bank pusat menjangkakan catatan pertumbuhan pada suku pertama adalah lemah dan berpendapat ia hanyalah sementara khususnya oleh faktor musim yang sejak beberapa tahun lalu merekod trend yang serupa.
Dalam konteks ini, data di masa hadapan akan memberi impak yang lebih penting kepada jangkaan The Fed dan pendirian di dalam FOMC. Bacaan yang dinaikkan hari ini akan meningkat keyakinan pasaran buat masa ini.
Selepas sahaja laporan data ini dikeluarkan dengan kajian semula bacaan dinaikkan dari bacaan pertama, US dolar menguat secara keseluruhan dengan Eur/Usd kini telah jatuh hampir 50 pip. Usd/Jpy juga naik sehingga hampir 40 pip.


Ulasan Pergerakan Matawang Yen Pada Minggu Lalu (28 Mei – 1 Jun)

Perkembangan politik di Zon-Eropah dan keadaan pasaran yang lebih kepada Risk-On adalah faktor yang telah banyak menggerakkan matawang Yen pada minggu lalu. Sekali lagi matawang Yen lebih banyak dipengaruhi oleh faktor luaran berbanding keadaan semasa ekonominya.
Bagaimana pula dengan minggu ini? Mungkin Yen akan terus bergerak disebabkan oleh keadaan sentimen pasaran global kerana tiada data-data ekonomi penting dari Jepun yang akan dikeluarkan pada minggu ini.
Yen berkemungkinan akan berperanan sebagai safe-haven pada minggu ini dengan risiko perdagangan yang ada selepas Amerika Syarikat mengenakan tariff keluli dan aluminum secara rasmi kepada Kanada, Mexico dan EU. Apa yang akan menyebabkan perdagangan semakin tegang adalah tindak balas negara-negara itu yang juga dikatakan akan mengenakan cukai import terhadap import barangan dari Amerika.
 Berikut adalah julat pergerakan pasangan matawang utama dunia pada minggu lalu dan minggu sebelum itu.

21 – 25 Mei
28 Mei – 1 Jun

Eur/Usd- Jatuh 185 pip
Eur/Usd – Volatile 218 pip

Usd/Jpy – Jatuh 244 pip
Usd/Jpy – Volatile 172 pip

Gbp/Usd– Jatuh 198 pip
Gbp/Usd – Naik 158 pip

Usd/Chf- Jatuh 116 pip
Usd/Chf – Volatile 157 pip

Usd/Cad– Naik 246 pip
Usd/Cad – Volatile 229 pip

Aud/Usd– Volatile 103 pip
Aud/Usd – Naik 118 pip

Nzd/Usd– Sideway 91 pip
Nzd/Usd – Naik 141 pip


Pelabur Hati-hati! Semua Mata Pada Data Inflasi AS

Pasaran mata wang terus bergerak dalam jajaran yang kecil pada Khamis di tengah-tengah kewaspadaan pelabur menjelang terbitan data inflasi Amerika Syarikat.
Namun, kelemahan berterusan US dolar telah menyokong dagangan euro untuk mencapai paras tertinggi terbaru 7 bulan pada 1.07765 berikutan jangkaan bahawa Federal Reserve (Fed) mungkin menaikkan kadar yang lebih kecil.
Pun begitu, bacaan inflasi AS yang akan dikeluarkan pada sesi New York hari ini bakal menentukan sama ada ia akan menguatkan jangkaan tersebut atau sebaliknya.
Indeks harga pengguna (CPI) AS diunjurkan meningkat 6.5% pada Disember, menurun daripada 7.1% tahun ke tahun yang dicatatkan pada bulan November lalu.
 Dalam pada itu, pengukuhan euro turut dibantu oleh penggubal dasar Bank Pusat Eropah (ECB) yang kebanyakannya menawarkan kenyataan hawkish.
Gabenor bank pusat Perancis, Francois Villeroy de Galhau mengesahkan bahawa ECB perlu menaikkan kadar faedah lagi dalam beberapa bulan akan datang.
Sementara itu, ahli Majlis Tadbir ECB Olli Rehn berkata bahawa kadar di Zon Eropah masih perlu meningkat dalam beberapa mesyuarat akan datang dan mencapai tahap yang terhad untuk mengurangkan inflasi.
Beralih kepada mata wang utama lain, dagangan pound terus mengekalkan keuntungannya pada paras tertinggi 3 minggu dengan pelabur memberi perhatian kepada terbitan data keluaran dalam negara kasar (KDNK) UK pada Jumaat.
Dolar Aussie dan New Zealand pula kekal diniagakan tinggi berbanding US dolar, dengan Aussie masih disokong oleh data inflasi Australia yang lebih kuat berbanding jangkaan.


Dagangan Loonie Menguat Dengan Jangkaan Bank Pusat Kanada Akan Kekalkan Kadar Faedah

Bank Pusat Kanada (BOC) dijangka akan menetapkan kadar faedahnya pada mesyuarat penetapan dasar monetari pada malam ini berikutan kenyataan Gabenor BOC, Stephen Poloz menyatakan keadaan monetari Kanada adalah bertepatan dengan situasi ekonomi semasa
Susulan itu, dolar Kanada diniagakan meningkat berbanding dolar USD selain turut dipacu oleh sentimen perdagangan AS dan China yang telah melemahkan pergerakan USD susulan kenyataan Presiden Amerika Syarikat Donald Trump mengenai perjanjiannya dengan China mungkin ditangguh sehingga pilihan raya AS tahun hadapan.
Terdahulu, pasaran menjangkakan BOC akan menurunkan kadar faedahnya pada mesyuarat kali ini, selepas pertemuan mereka pada bulan Oktober lalu telah menimbulkan spekulasi berikutan kenyataannya mengenai ketahanan ekonomi Kanada akan semakin diuji.
Hal ini kerana, mereka melihat prospek ekonomi Kanada semakin melemah sejak Julai dengan dipengaruhi oleh ketegangan perdagangan yang telah menjejaskan pelaburan perniagaan dan eksport pada separuh kedua tahun ini.
 Bagaimanapun, dengan kenyataan positif daripada Gabenor Poloz, ia telah memadamkan jangkaan pasaran terhadap pelonggaran dasar monetari oleh bank pusat itu.
Sementara itu, harga minyak mentah yang merupakan eksport terbesar Kanada, mencatatkan pengukuhan dengan disokong oleh data industri yang menunjukkan bekalan minyak mentah Amerika Syarikat berkurang sebanyak 3.7 juta tong daripada dijangkakan sebanyak 1.7 juta tong.
Pengukuhannya turut didorong oleh kenyataan menteri minyak Iraq, Thamer Ghadhban yang memberitahu bahawa lanjutan terhadap perjanjian pengurangan pengeluaran harga minyak telah menjadi pertimbangan oleh beberapa ahli utama OPEC.
Anggota OPEC dan OPEC+ akan bertemu pada 5 hingga 6 Disember ini untuk memutuskan sama ada perjanjian pengurangan pengeluaran minyak mentah akan dilanjutkan atau tidak.


Ini Punca Harga Minyak Gagal Kekalkan Keuntungan

Pertubuhan Negara Pengeksport Petroleum (OPEC) dan sekutunya, termasuk Rusia percaya pasaran minyak tidak perlu meningkatkan lebih banyak pengeluaran minyak mentah, seperti yang diminta oleh Amerika Syarikat.
Minggu lalu, pentadbiran Presiden AS Joe Biden telah menggesa OPEC untuk meningkatkan pengeluaran bagi menangani kenaikan harga petrol yang dilihatnya sebagai ancaman kepada pemulihan ekonomi global.
Namun, menurut sumber dari OPEC, mereka tidak melihat keperluan untuk mengeluarkan minyak tambahan lebih cepat dan tidak ada kebimbangan bahawa jadual kenaikan yang dirancang akan membuat permintaan tidak dipenuhi.
 OPEC+ bersetuju pada bulan Julai untuk meningkatkan output sebanyak 400,000 tong sehari sebulan bermula Ogos sehingga pengurangan pengeluaran minyak semasa sebanyak 5.8 juta setong sehari dihentikan sepenuhnya.
Harga minyak pada mulanya meningkat susulan laporan ini, namun kembali susut berikutan tekanan yang meningkat dari penularan Covid-19 yang semakin membimbangkan di seluruh dunia.
Terbaru, New Zealand mengumumkan langkah sekatan tahap 4 selama tiga hari di seluruh negara, dan tujuh hari di Auckland setelah satu kes komuniti Covid-19 pertama telah dikesan di bandar itu hari ini.
Niaga hadapan minyak mentah Brent didagangkan susut pada $68.90 setong pada sesi Eropah, manakala WTI Amerika Syarikat pula turun pada $66.47 setong.


Trump Andaikan China Akan Cuba Tangguhkan Kesepakatan Rundingan

Rundingan dagang antara Amerika Syarikat dan China akan kembali bersambung pada minggu ini di Shanghai, China. Pasaran mengharapkan sebarang petunjuk terbaru berkenaan perkembangan rundingan dua ekonomi gergasi dunia ini.
Wakil Perdagangan Amerika Syarikat (AS) Robert Lighthizer dan Setiausaha Perbendaharaan AS Steven Mnuchin akan memulakan rundingan perdagangan yang baru selama 2 hari di Shanghai bersama Timbalan Perdana Menteri China, Liu He bermula esok iaitu 30 hingga 31 Julai.
Kedua-dua pihak semakin kesuntukan masa untuk membendung masalah pertumbuhan ekonomi global yang semakin merosot. Walaupun pelabur tidak meletakkan harapan yang terlalu tinggi untuk pertemuan kali ini, namun diharapkan terdapat sebarang petunjuk yang baik untuk mengawal pergerakan volatile harga dalam pasaran kewangan.
 Menteri Luar China mengeluarkan kenyataan pada hari ini berhubung janji Amerika Syarikat untuk memberikan komitmen dan mewujudkan ruang untuk kesinambungan rundingan pada masa yang akan datang.
Komen yang kurang memberi sokongan oleh Presiden Amerika Syarikat Donald Trump terhadap rundingan kali ini sedikit sebanyak menjejaskan jangkaan pelabur terhadap harapan rundingan mencapai kesepakatan.
Trump mengandaikan bahawa berkemungkinan China akan cuba untuk menangguhkan kesepakatan perjanjian sehingga Trump memenangi pilihanraya pada tahun 2020 nanti. China dilihat tidak terlalu tergesa-gesa untuk mencapai kesepakatan buat waktu ini.
Penganalisis menjangkakan kemungkinan perjanjian pada skala kecil mungkin dicapai terutamanya pada pembelian produk pertanian daripada China dan Amerika Syarikat melegakan sekatan terhadap Syarikat teknologi China, Huawei sebelum ini. Seterusnya, berkemungkinan rundingan bakal diteruskan di Washington pula untuk minggu-minggu yang berikutnya.


Analisis Teknikal USD/CHF – Timeframe H4 – 16/04/2018

Secara teknikal, pergerakan momentum wave bagi USD/CHF masih dalam mood bullish dan selagi ia tidak breakout Key Support Zone, potensi masih menunjukkan kebarangkalian untuk ia bullish masih tinggi setakat ini.
 Sekiranya USD/CHF breakout Key Resistance, target seterusnya yang berpotensi dicapai adalah sekitar harga 0.9714/00 atau lebih tinggi ke sekitar harga 0.9790 sebelum ia bearish. Oleh itu, selagi ia tidak breakout Key Support Zone/trendline bullish H4 ini, ia berpotensi untuk bullish ketika ini.
Walaubagaimanapun, jika USD/CHF gagal untuk breakout Key Resistance harian ini, ia akan mulai mengorak langkah penurunan dan berpotensi untuk mencapai ke sekitar harga Key Support.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Lima Perkara Yang Anda Perlu Tahu Menjelang New York Open

Ini perkara-perkara yang anda perlu tahu dalam pertengahan sesi Eropah sehingga pembukaan pasaran New York malam ini. Antara yang menjadi perhatian pemain pasaran hari ini ialah:
#1 Terdapat pergerakan yang volatile (turun-naik) dalam pasaran forex pada hari ini terutamanya kepada matawang Euro dan GBP. Matawang GBP dan Euro kedua-duanya mendapat sokongan pada Selasa selepas berita dari Zon-Eropah dan penerangan laporan inflasi di UK.
#2 China akan mengurangkan cukai import terhadap produk automobil dan juga alat ganti kereta, kata Kementerian Kewangan China pada Selasa. Ini adalah usaha kerajaan China untuk membuka akses yang lebih besar di dalam pasaran automotifnya sekaligus semakin meredakan ketegangan perdagangan dengan Amerika Syarikat.
 #3 Matawang Euro membuat lonjakan berbanding matawang-matawang utama yang lain pada Selasa selepas berita dari Eropah tersebar, bahawa Kesatuan Eropah bersedia untuk memulakan rundingan perdagangan bebas bersama Australia dan New Zealand. Suruhanjaya Eropah yang berunding untuk 28 negara-negara Kesatuan Eropah (EU) akan cuba mendapatkan perjanjian yang komprehensif dengan kedua-dua negara tersebut.
#4 Pasaran saham Amerika Syarikat dijangka positif pada malam ini selepas pasaran melihat kebimbangan terhadap ‘perang perdagangan’ semakin reda.  Hal ini dapat dilihat dalam indeks hadapan saham Dow Futures yang kini meningkat 0.21%.
#5 US dollar didagangkan  di bawah paras tertinggi lima bulan yang lalu berbanding beberapa matawang utama yang lain. Indeks US dollar kini melemah selepas membuat rally sepanjang minggu lalu sehingga membentuk satu pinbar di time-frame daily pada Isnin.


Analisis Teknikal GBP/JPY – Timeframe H1 – 30/1/2019

Pergerakan harga pada chart pasangan matawang GBP/JPY turut mencatatkan penurunan setelah kejatuhan nilai Sterling selepas undian pelan Brexit Theresa May ditolak awal pagi tadi. Harga yang telah membuat kenaikan ke paras resistance MagicR1 pada indicator Moshed Magic Line kemudiannya turun sehingga ke paras support MagicS2 yang berada pada zon tumpuan harga pada chart GBP/JPY. Keputusan undian tersebut nyata telah mengecewakan ramai pelabur yang memilih dagangan Sterling setelah melihat sendiri siri kenaikan harga yang didominasi beberapa minggu sebelum ini. Berkemungkinan dagangan Sterling akan kembali berisiko buat masa terdekat ini dan pasaran akan menunggu tindakan susulan daripada Perdana Menteri Britain Theresa May.
Pada sesi pasaran Asia hari ini, harga bergerak perlahan dan mendatar sahaja di bawah paras Magic Pivot 143.367 sementara menunggu pembukaan sesi pasaran Eropah. Jika dagangan GBP terus melemah, harga bakal ditekan ke paras support terdekat yang berada pada 142.254 (MagicS1). Seterusnya, harga akan meneruskan lagi penurunan ke paras tumpuan harga dan menguji support 141.614 (MagicS2). Momentum penurunan yang lebih kukuh akan menyaksikan harga mencecah ke paras serendah 140.501 untuk mencatatkan paras terendah dua minggu dagangan.
 Namun jika harga berjaya melonjak lebih tinggi melepasi paras Magic Pivot hari ini, harga berkemungkinan akan meneruskan kenaikan semula dan paras awal yang dilihat akan dituju dahulu adalah pada resistance 144.007 (MagicR1). Kemudiannya, paras lebih tinggi sekitar 145.120 (MagicR2) bakal menjadi destinasi kenaikan seterusnya sekaligus mengatasi paras tertinggi dagangan pada GBP/JPY untuk tahun ini. Seterusnya, harga bakal mencatatkan paras ketinggian terbaru dengan jangkaan kenaikan harga ke paras sekitar resistance 145.760 (MagicR3).
Pantau perkembangan susulan Brexit selepas undian awal pagi tadi berakhir dan beri tumpuan juga kepada perubahan pada sentimen pasaran semasa yang mempengaruhi pergerakan harga pada chart GBP/JPY. Tetap menggunakan indicator Moshed Magic Line dalam analisis teknikal anda setiap hari untuk kekal konsisten dalam pengawalan risiko dagangan harian anda.

Paras support: 142.254, 141.614, 140.501.
Paras resistance: 144.007, 145.120, 145.760.


Commerzbank: Eur/Usd Dijangka berada di paras 1.03 Tahun Depan. Apa sebabnya?

Commerzbank menjangkakan US dolar akan terus meningkat dengan pantas. Hal ini disebabkan oleh Trumpflation iaitu jangkaan kepada kenaikan inflasi yang lebih tinggi selepas pilihanraya presiden US. Trumpflation ini menyebabkan peningkatan keyakinan kepada kenaikan kadar (Fed Fund Rate) Rizab Persekutuan (Federal Reserve). Hal ini dinyatakan sendiri oleh penganalisis di Commerzbank iaitu Ulrich Leuchtmann.
Menurut Leuchthmann, hal ini adalah faktor sokongan yang kuat bagi US dolar dan kami menjangka akan ada peningkatan nilai US dolar yang pantas.
Prospek kepada kenaikan pantas inflasi ini dijangka akan disumbangkan oleh polisi pengembangan fiskal (expansionary fiscal policy) dan juga dasar Trump yang terlalu melindungi ekonomi US. Oleh sebab itu, pasaran semakin yakin dengan pengetatan polisi (tightening policy) oleh The Fed pada Disember. Disebabkan oleh jangkaan makro ini lah US dolar menguat sejak pilihanraya presiden dua minggu lepas.
Pihak Commerzbank juga mengatakan, jangkaan kenaikan inflasi ini telah diramalkan sebelum pilihanraya lagi dan jika kenaikan ini berterusan akan menjadi peluang yang baik kepada pasaran buruh untuk terus mengukuh dari segi upah. Kenaikan kadar upah akan memberikan pilihan kepada The Fed ke arah pengetatan polisinya. Pengetatan disini bermaksud, menaikkan kadar Fed Fund Rate. Tambahnya lagi, US dolar telah pun bergerak ke arah (priced-in) kenaikan kadar Disember ini.
 Jika hal ini berterusan iaitu kenaikan inflasi yang semakin meningkat, akan memberikan peluang kepada matawang greenback ini menguat. Commerzbank meramalkan Eur/Usd akan berada di sekitar parity iaitu 1.03 pada pertengahan 2017.
Menurut Leuchthmann, sekarang sudah semakin jelas bahawa Bank Pusat Eropah (ECB) tidak mampu untuk mengekalkan program pelonggaran kuantitatif (quantitative easing) QE pada tahap semasa. Tambahan pula bacaan inflasi teras (core inflation) masih mengecewakan bank pusat untuk melihat isyarat kenaikan inflasi.
Pada mesyuarat Disember ini, ECB dijangka akan meneruskan program QE pada paras sama. Pun begitu tahun hadapan dijangka akan ada pengurangan dalam program ini. Bagi Commerzbank, walaupun ECB menggantikan program QE ini dengan instrumen yang lain, mereka tidak akan mampu menyembunyikan keadaan semasa ECB yang semakin kehabisan instrumen polisi monetari.

Ini Idea Trading ‘Goldman Sach’ Pada Tahun 2017


Nasib Pasaran Minyak Mentah Ibarat Tergantung Tak Bertali

Menurut Reuters, harga minyak mentah meningkat lebih rendah pada hari Khamis selepas data simpanan minyak mentah dikeluarkan semalam.
Brent mentah antarabangsa didagang pada $48.95 setong, merosot 10 sen.
WTI mentah berada pada $46.68 setong, turun 9 sen.
Pelabur berkata, minyak sedikit menjunam pada minggu ini setelah kenaikan besar-besaran dicatat pada awal Ogos.
 Harapan pembekuan bekalan juga sedikit terjejas dengan laporan pengeluaran dunia yang semakin meningkat.
Brent juga terus berada dibawah tekanan apabila ahli OPEC dan pengeluar utama masih mengeluarkan output minyak mentah yang tinggi.
Menurut BNP Paribas, lebihan bekalan bukan sahaja disebabkan permintaan yang lemah dari Asia, namun turut didorong oleh operasi pengeluaran yang dijalankan semaksimum mungkin oleh negara pengeluar terutamanya di Amerika Syarikat.
Selain itu, Bank Perancis juga berpendapat, prospek permintaan yang kurang memberangsangkan dan pertambahan kapasiti pengeluaran akan menyebabkan masalah ini kekal berlanjutan.
Kekayaan lelaki ini bakal buat anda kagum! Klik disini!


GBP/JPY Catat Paras Ketinggian Terbaru Dua Hari Berturut-turut

Pound Sterling dilihat antara dagangan yang meyakinkan dalam pasaran semalam dengan pengukuhan yang ditunjukkan berbanding matawang utama yang lain. USD yang turut mengukuh juga masih gagal menghalang kenaikan Pound dalam pasaran semasa.
Namun, sentiasa berwaspada apabila anda memilih dagangan Pound. Bermacam kebarangkalian boleh berlaku dalam pasaran lebih-lebih lagi apabila membicarakan isu Brexit.
USD berjaya mencatatkan peningkatan dalan sentimen pasaran yang kembali berisiko. Namun, kesempatan tersebut gagal dimanfaatkan oleh matawang safe-haven Yen apabila terus didagangkan lemah dalam pasaran.
Kelemahan pada dagangan Yen adalah disebabkan faktor dasar monetari oleh bank pusat Jepun yang mahu mengekalkan polisi yang longgar. Gabenor bank pusat turut menyatakan bahawa bukan masanya lagi untuk keluar daripada dasar monetari yang longgar itu.
Untuk data ekonomi domestik pula, sesi pasaran Asia ini mengeluarkan bacaan data pengeluaran perindustrian dan jualan runcit di Jepun. Kedua-dua data tersebut mencatatkan bacaan yang mengecewakan apabila angka yang dikeluarkan adalah lebih rendah daripada jangkaan dan juga bacaan data sebelumnya.
Jika dilihat pada pergerakan harga pada chart pasangan matawang GBP/JPY, harga meneruskan kenaikan merekodkan paras ketinggian yang baru untuk tahun ini.
 Harga yang menyentuh paras Magic Pivot semalam kemudiannya telah membuat kenaikan sehingga menyentuh paras resistance MagicR2 pada indicator Moshed Magic Line.
Kenaikan harga yang dilakukan pada GBP/JPY hampir mencapai 200 pips pergerakan harga untuk satu hari dagangan dan mengatasi dagangan harian yang dicapai pada Selasa sekitar 170 pips.
Lihat gambar chart GBP/JPY di bawah untuk rujukan analisis teknikal anda. Perhatikan juga paras tumpuan pada indicator Moshed Magic Line untuk membantu anda merancang strategi dagangan yang terbaik berserta kawal risiko yang mantap.

Paras support: 146.541, 145.408, 144.660.
Paras resistance: 148.422, 149.170, 150.303.


Data Terbaru Jualan Runcit UK Menolak Matawang GBP Lebih Tinggi

Matawang GBP membuat kenaikan sehingga hampir 70 pip yang dapat dilihat kepada pasangan matawang GBP/USD. Selepas membuat penurunan dan menjadi antara matawang paling lemah pada Rabu, kini Sterling naik semula selepas data jualan runcit (retail-sales) dikeluarkan pada pukul 4.30 petang tadi.
Bacaan jualan runcit mengejutkan pasaran dengan peningkatan yang jauh lebih tinggi daripada jangkaan pasaran. Statistik Kebangsaan UK melaporkan bacaan meningkat 1.6% lebih tinggi berbanding jangkaan kenaikan 0.8% dan jauh lebih tinggi daripada bacaan sebelum ini yang merosot 1.2%.
Jualan runcit terpantul semula pada April daripada kejatuhan yang besar pada Mac berikutan jualan petrol dan jualan barangan lain yang pulih daripada musim salji sebelum ini.
 Ini menunjukkan kemelesetan data sebelum ini hanyalah disebabkan oleh faktor musim yang mana Britain dilanda musim salji yang lebih panjang daripada biasa.
Data kali ini dilihat akan meyakinkan semula pasaran bahawa ekonomi UK boleh melupakan kelemahan data sebelum ini. Hal ini sekaligus dilihat akan meningkatkan potensi kenaikan kadar faedah Bank of England (BoE) pada bulan Ogos.
Matawang GBP dilihat menguat berbanding beberapa matawang utama yang lain. GBP/CAD naik sehingga 80 pip, GBP/JPY naik 90 pip, dan GBP/AUD naik 70 pip.


Harga Minyak Mentah Menyusut, Dagangan Emas Pamer Peningkatan Sederhana

Data rasmi menunjukkan bekalan minyak mentah AS meningkat melebihi jangkaan menyebabkan harga komoditi minyak mentah merosot pada hari ini, selain turut menerima tekanan oleh ketidakpastian perdagangan AS dan China yang semakin meningkat.
Niaga hadapan minyak mentah Brent susut sebanyak 28 sen kepada $62.73 setong manakala minyak mentah WTI Amerika Syarikat berkurang 32 sen kepada $57.79 setong.
Bekalan minyak mentah AS meningkat sehingga mencecah 1.6 juta tong pada minggu lepas berbanding penurunan sebanyak 500,000 yang diunjurkan yang dijangkakan.
Sementara itu, negara-negara anggota OPEC dan OPEC+ dijadualkan akan bertemu di Mesyuarat Persidangan OPEC pada 5-6 Disember ini, yang dijangka akan melanjutkan perjanjian pengurangan pengeluaran minyak sehingga Jun 2020.
 Selain itu, ketegangan antara dua negara ekonomi gergasi semakin meningkat juga turut memberi kesan kepada dagangan komoditi minyak mentah, apabila Presiden AS Donald Trump menandatangani dua rang undang-undang yang bertujuan menyokong penunjuk perasaan di Hong Kong.
Tindakan tersebut dilihat akan merumitkan rundingan dagangnya dengan China yang kini masih belum mencapai kesepakatan.
Susulan itu, Kementerian Perdagangan China telah mengeluarkan kenyataan bahawa mereka akan memberi tindak balas yang tegas ke atas perbuatan tersebut.
Kekhuatiran terhadap risiko geopolitik yang semakin meningkat telah memaksa pelabur untuk berpaling kepada aset selamat seperti matawang safe-haven dan emas. Logam kuning diniagakan meningkat dengan kadar yang sederhana pada $1,455.52 dengan peningkatan sebanyak 0.05%.
Pelabur akan terus memberi perhatian kepada tindak balas China terhadap tindakan Donald Trump serta bagaimana ia boleh menjejaskan rundingan dagang AS dan China.


USD/JPY – Analisis Teknikal  – 27/10/2017

 Harga USD/JPY masih dalam momentum wave ke arah bullish(HL,HH,HL,HH) ketika ini setelah ia breakout resistance 113.14 pada minggu lalu. Jika diperhatikan, ia membentuk new HH sekitar 114.14 kelmarin dan harga kini berada di zon kritikal iaitu sekitar harga tertinggi semalam.
Dijangkakan, USD/JPY berpotensi untuk melakukan retracement ke sekitar MagicPivot/MagicS1 hari ini bagi membentuk new HL sebelum ia meneruskan lagi kenaikan. Jika breakout MagicR1 hari ini, ia berpotensi untuk mencapai ke level resistance seterusnya iaitu 114.60/50 atau ke harga MagicR3 bagi membentuk new HH.
Oleh itu, selagi ia tidak breakout Key Support hari ini, kebarangkalian masih tinggi untuk USD/JPY membuat kenaikan.Walaubagaimanapun, jika breakout MagicS1, USD/JPY akan mencapai ke sekitar harga MagicS2.


Mesyuarat FOMC Menjelang Tiba, Pasaran Matawang Sudah Sedia?

Pembukaan dagangan awal minggu menyaksikan pelabur terus berwaspada menjelang mesyuarat polisi FOMC, memperlihatkan pergerakan pasaran mata wang yang perlahan pada sesi Asia.
US dolar didagangkan sedikit meningkat dengan jangkaan Federal Reserve (Fed) akan memberi petunjuk terbaharu untuk menaikkan kadar faedahnya pada kadar lebih pantas pada mesyuarat yang akan berlangsung minggu ini.
Selain itu, pelabur juga turut menumpukan perhatian kepada data Keluaran Dalam Negara Kasar (KDNK) Amerika Syarikat pada hari Khamis yang akan menunjukkan peertumbuhan ekonomi terbesar dunia itu pada suku keempat 2021.
 Meneliti pergerakan mata wang utama lain, dolar Aussie kekal didagangkan suram berbanding USD, dengan tumpuan pelabur kini beralih kepada data inflasi pada hari Selasa sebelum mesyuarat polisi Bank Pusat Australia (RBA) diadakan minggu depan.
Walaupun negara itu masih lagi diancam Covid-19, tetapi beberapa data menunjukkan bacaan yang kukuh menyebabkan terdapat penganalisis yang menjangkakan RBA akan mengurangkan atau membatalkan program pembelian bon.
Sementara itu, mata wang pound bergerak di sekitar paras terendah satu minggu selepas dikecewakan oleh data jualan runcit UK yang menunjukkan bacaan lebih lemah dari dijangkakan pada bulan Disember.
Perhatian pelabur kini beralih kepada anggaran awal data PMI pembuatan dan perkhidmatan Zon Eropah dan UK pada sesi Eropah hari ini yang dijangka menunjukkan pertumbuhan yang sedikit perlahan pada bulan Januari.


Pergerakan Terkini Pasaran : Sentimen Perang Dagang Sedikit Reda

US dollar cuba membuat sedikit kenaikan pada Selasa dengan kebimbangan pasaran dilihat sedikit reda.  Indeks US dollar yang mengukur kekuatan matawang greenback berbanding matawang utama yang lain naik 0.20% setakat pada pukul 8.41 malam.
Major pair  seperti EUR/USD setakat ini susut 0.21% dengan GBP/USD jatuh 0.20%. USD/JPY setakat ini membuat penurunan sebanyak 0.13%, USD/CAD pula naik 0.14% dengan USD/CHF naik 0.19%. Pair AUD/USD dan NZD/USD masing-masing membuat penurunan sebanyak 0.16% dan 0.52% setakat ini.
Matawang paling kuat setakat ini adalah JPY (Yen), manakala matawang paling lemah adalah, NZD. Dengan menggabungkan matawang paling kuat dan lemah, pair NZD/JPY merekodkan penurunan 0.58%. Pair JPY yang lain seperti AUD/JPY, USD/JPY dan EUR/JPY masing-masing susut 0.29%, 0.12% dan 0.33%.
 Matawang Yen masih mendahului matawang utama yang lain sebagai matawang paling kuat menjelang sesi New York pada Selasa. Ketegangan perang dagang telah meningkatkan permintaan terhadap aset selamat seperti Yen.
Walaubagaimanapun, terdapat tanda-tanda bahawa pasaran beransur pulih ketika ini dengan peningkatan oleh indeks saham di Eropah. Hampir keseluruhan pasaran saham Eropah kini didagang positif.
Bukan itu sahaja, pasaran niaga hadapan Wallstreet juga berada dalam keadaan positif ketika ini menunjukkan kemungkinan saham-saham Amerika dibuka lebih tinggi sebentar nanti.


PMI Sektor Perkhidmatan Amerika Syarikat Meleset Daripada Jangkaan

Matawang US dollar jatuh selepas data PMI sektor perkhidmatan meleset daripada jangkaan khususnya USD/JPY. Kenapa data ini penting? Sektor perkhidmatan atau sektor bukan pembuatan adalah sektor ekonomi terbesar di Amerika Syarikat yang banyak menyumbang kepada ekonomi.
Salah satu daripada komponen indeks ini yang menjadi tumpuan adalah indeks pekerjaan yang merekodkan kejatuhan. Data ini penting untuk dilihat menjelang pengumuman data penting NFP pada Jumaat.
Aktiviti ekonomi dalam sektor perkhidmatan Amerika Syarikat jatuh pada bulan lalu dan meleset daripada jangkaan pasaran.
Bacaan indeks ISM non-manufacturing PMI (sektor perkhidmatan) jatuh ke paras 56.8 daripada 58.8 sebelum ini. Jangkaan untuk data kali ini adalah 58.1.
Bacaan melebihi 50 menunjukkan aktiviti ekonomi yang berkembang dan sebaliknya di bawah 50 menggambarkan aktiviti ekonomi yang merosot.
 Indeks aktiviti perniagaan jatuh kepada 59.1 bulan lalu berbanding 60.6 pada Mac.
Indeks tempahan baru pula merekod bacaan 60 naik daripada 59.5 sebelum ini.
Indeks pekerjaan jatuh kepada 53.6 bulan lalu dari 56.6 sebelum ini.
Indeks harga pula naik kepada 61.8 dari 61.5 sebelum ini.
“Ketegangan perdagangan memberi impak kepada pembelian keluli dan menyebabkan pembekal bimbang terhadap kemerosotan pembelian pada tahun ini dan di masa hadapan,” kata wakil daripada industri pembinaan.
Walaupun dengan data yang kurang memberangsangkan, ekonomi Amerika Syarikat masih lagi berada dalam keadaan yang baik, sebab itu Federal Reserve memberi isyarat akan terus menaikkan kadar faedah di masa hadapan.


Matawang Gergasi Ini Semakin Melonjak Naik dalam Sesi Ini!

US Dollar meningkat ke paras tertinggi dalam tempoh 3 minggu pada Isnin selepas pegawai kanan Fed mengukuhkan lagi jangkaan kenaikan kadar dalam jangka masa terdekat.
US Treasury yields meningkat  berikutan jangkaan lebih 30% kenaikan pada September berdasarkan Fed Watch CME Group.
Untuk bulan Disember, peningkatan dijangka lebih 60% daripada 57% sebelumnya.
 Walaupun volume dagangan berkurangan disebabkan cuti umum di London, US Dollar turut mencatat peningkatan sebanyak 0.5%.
Menurut Steward Richardson, Ketua Pegawai Pelaburan di Firma Pengurusan Kekayaan RMG, menyokong kenyataan Fischer dan berpendapat bahawa peningkatan kadar boleh berlaku seawal bulan depan jika laporan pekerjaan minggu ini menunjukkan peningkatan.
Pun begitu, kebimbangan mengenai kekuatan ekonomi Amerika Syarikat kekal berlarutan disebabkan penurunan kadar dalam negara kasar AS bagi suku kedua yang merosot dari nilai sebelumnya.
Anda lulus untuk menjadi FTT jika anda berjaya menjawab soalan ini dengan yakin.


GBP/USD Bakal Sambung Penurunan Minggu Lalu, Atau Kembali Melonjak Semula?

Matawang safe-haven US dolar dan Yen pamerkan pengukuhan pada permulaan dagangan minggu ini dengan sentimen risk-off pasaran susulan ketegangan yang timbul di antara Amerika Syarikat dan China.
Presiden Amerika Syarikat, Donald Trump mendakwa China tidak membeli barangan Amerika Syarikat seperti yang dipersetujui melalui perjanjian dan mengancam untuk membatalkan perjanjian tersebut.
Setiausaha Negara A.S, Mike Pompeo pula mendakwa melalui siasatan, terdapat bukti kukuh yang menyatakan bahawa virus pandemik yang menular adalah berasal dari makmal di Wuhan. Ini semakin menambahkan ketegangan di antara di negara tersebut.
Pound Sterling pula kembali didagangkan lemah sejak penghujung minggu lalu selepas pamerkan kenaikan pada dagangan sebelumnya.
Ekonomi UK masih lagi terkesan dengan lanjutan perintah berkurung dalam usaha membendung penularan wabak pandemik. Kerajaan dijangka akan mengumumkan pelonggaran dalam masa terdekat.
Dagangan Sterling juga masih berisiko dengan perkembangan pasif rundingan antara UK dan Kesatuan Eropah (EU) dalam rundingan Brexit susulan UK bertegas untuk tidak melanjutkan tempoh peralihan setakat penghujung tahun 2020 yang tidak disenangi oleh EU.
Dagangan pada carta harga pasangan matawang GBP/USD telah menunjukkan corak penurunan harga selepas kenaikan terdahulu mencapai paras ketinggian 1.26400 pada Khamis lalu.
Setelah itu, harga mula membuat penurunan sehingga harga telah bergerak di bawah paras sokongan Moving Average 50 (MA50) pada rangka masa 1 jam pergerakan harga yang memberi isyarat perubahan trend bearish.
 Dagangan pada awal minggu ini menyaksikan penurunan harga diteruskan selepas harga dibuka lebih rendah di bawah paras 1.25000.
Penurunan sekitar 50 pips sehingga memasuki sesi Eropah dilihat akan menuju zon RBS (resistance become support) pada 1.24000.
Jika sentimen pasaran terus memihak kepada pengukuhan US dolar, harga bakal ditekan lebih rendah sehingga menuju zon support sekitar 1.22500.
Sebaliknya jika harga berjaya membuat kenaikan semula, destinasi awal tumpuan harga adalah pada 1.25000 yang merupakan zon SBR (support become resistance).
Kenaikan lebih tinggi akan menuju semula paras ketinggian 1.26400 yang dicapai pada minggu lalu.
Pelabur akan lebih berwaspada untuk dagangan Pound menjelang mesyuarat dasar bank pusat England pada Khamis.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


News & Sentimen Yang Bakal Menggerakkan Eur/Usd Minggu Ini

Pergerakan yang agak perlahan dalam matawang utama dunia minggu lepas. Eur/Usd merekodkan keuntungan sepanjang minggu lepas walaupun hanya disumbangkan dalam dua hari dagangan yang jelas dilihat dilihat time-frame daily. Minggu ini tidak banyak kalendar ekonomi yang berpotensi mempengaruhi pasangan matawang ini.
Perkembangan sejak separuh kedua bulan Mac menunjukkan perubahan mendadak sentimen Eur/Usd. Dengan ia telah berjaya menembusi resistance di 1.0810 pagi tadi di mana ‘gap’ terhasil pada awal sesi dagangan minggu ini. Kecenderungan masih dilihat kepada pergerakan ke atas.
Ada beberapa laporan ekonomi yang dijangka menggerakkan Eur/Usd minggu ini, di mana data ekonomi tersebut berpotensi mengubah jangkaan polisi monetari dalam jangka masa sederhana.
Data inflasi akan dikeluarkan oleh Eropah dan AS  minggu ini. Data indeks PCE (personal consumption expenditure) adalah data rujukan utama Federal Reserve dan akan menjadi perhatian minggu ini. Bacaan yang lemah dan sederhana sudah tentu mengubah jangkaan kepada pengetatan polisi The Fed dalam masa terdekat, di mana data yang kukuh akan meningkatkan potensi kenaikan kadar pada Jun.
 Inflasi Zon-Eropah (core-cpi) pula akan dikeluarkan pada hari sama seperti PCE AS pada Jumaat. Data yang kuat akan mengurangkan pendirian ‘dovish‘ Draghi.
Data pertumbuhan ekonomi AS juga akan menjadi perhatian pada Khamis, di mana bacaan terakhir akan dikeluarkan. Data keyakinan pengguna ekonomi terbesar dunia juga akan dikeluarkan pada Selasa.
Ucapan dari beberapa Presiden The Fed yang mengundi penetapan kadar pada 2017 juga akan terus diperhatikan. Mereka adalah Kaplan, Evans dan Kashkari. Pasaran akan mendapatkan sebarang isyarat dalam nada ucapan mereka tentang pergerakan kenaikan kadar tahun ini, sama ada kurang daripada dua atau lebih dari dua kali ataupun hanya dua kali kenaikan.
Bagi Eur/Usd, gap yang terhasil pada awal pagi tadi dipercayai disebabkan oleh perkembangan terbaru politik Perancis, di mana Macron masih mendahului tinjauan pendapat diikuti Le Pen di tempat kedua dalam tinjauan terbaru.


Emas Bergelut dengan Pengukuhan Matawang Gergasi dalam Sesi Eropah!

Harga emas bergelut di paras terendah dalam tempoh 11 bulan pada minggu lepas pada Rabu selepas pengukuhan US Dollar ekoran kenaikan kadar oleh Fed.
Emas bagi penghantaran Februari di Comex meningkat sebanyak 0.15 peratus kepada $1,135.35 satu troy ounce selepas jatuh sebanyak 0.8 peratus dalam sesi Asia.
Harga logam ini juga telah tenggelam minggu lepas ke paras terburuk sejak 2 Februari lalu.
US Dollar Index yang mengukur kekuatan US Dollar berbanding matawang utama yang lain kali terakhir dinilai pada 103.21. Index ini telah meningkat setinggi 103.62, paras paling kukuh sejak Disember 2002.
 Sejak pilihanraya lalu, matawang ini telah meningkat hampir 6 peratus berikutan prospek pertumbuhan ekonomi AS yang lebih tinggi di bawah pemerintahan presiden Trump.
US Dollar yang mengukuh biasanya menenggelamkan emas kerana peningkatan US Dollar menyebabkan komoditi tersebut dinilai lebih mahal berbanding matawang lain.
Juga di Comex, komoditi silver dicatat menurun sebanyak 1.5 sen sementara copper melonjak sebanyak 0.2 sen.
Langkah Mengepam Masuk Wang ke dalam Ekonomi Sejak tahun 2015 oleh ECB dianggap Gagal!


Lima Perkara Anda Perlu Tahu Dalam Pembukaan Pasaran New York

Hari OPEC yang ditunggu-tunggu, Trump mungkin akan melantik Mnuchin sebagai Setiausaha Perbendaharaan (Treasury Secretary), Carney memberi amaran kepada Draghi. Ini antara topik yang akan diceritakan oleh pelabur, spekulator di seluruh dunia dalam pembukaan pasaran New York.

Volatility (turun-naik) minyak mentah dunia

Menteri-menteri minyak OPEC sedang bermesyuarat di Vienna pada hari ini dan peningkatan harga minyak sedang berada di paras tertinggi berikutan harapan kepada perjanjian ini. Setakat pada masa artikel ini ditulis, harga minyak West Texas intermediate (WTI) sedang melonjak ke paras $48.55 setong, manakala minyak BRENT berada di paras $50.84 setong.

Mnuchin sebagai Setiausaha Perbendaharaan US

Bekas rakan kongsi di Goldman Sach dan penerbit Hollywood, Steven Mnuchin dikatakan akan menjadi pilihan Donald Trump sebagai Setiausaha Perbendaharaan US. Menurut individu yang boleh dipercayai, akan berjumpa dengan calon yang berkemungkinan sebagai Setiausaha dalam negeri, Jeneral John F. Kelly dan Gabenor Massachusetts, Mitt Romney.

Carney Memberi amaran kepada Draghi

Gabenor Bank of England, Mark Carney memberi amaran kepada Kesatuan Eropah sebentar tadi bahawa, Kesatuan Eropah akan mengalami banyak kehilangan jika sistem perbankan British mengalami kerosakan disebabkan Brexit. Hal ini berikutan komen Draghi dimana beliau memberi amaran bahawa UK akan mengalami banyak masalah dan risiko dalam ekonomi jika berlaku Hard-Brexit.

Pasaran ekuiti mendatar

Indeks MSCI Asia Pasifik melonjak sebanyak 0.2% berikutan peningkatan saham Samsung Co. yang melonjak ke paras tertinggi. Indeks Jepun Topix pula meningkat 0.1%. Di Eropah pula Stoxx 600 meningkat 0.1% berikutan mesyuarat OPEC yang sedang berjalan pada ketika ini. S&P500 naik 0.1%.

Inflasi Euro

Inflasi zon Eropah yang dikeluarkan pada petang tadi mencatatkan peningkatan sebanyak 0.6% pada November yang meningkat dari paras 0.5% pada Oktober. Inflasi teras (Core-inflation) masih tidak berubah di paras 0.8%. ECB akan mengadakan perjumpaan minggu hadapan bagi membincangkan polisi monetari semasa dan sama ada akan menyambung program pembelian bon selepas Mei 2017.


GBP/USD Masih Teruskan Kenaikan, Capai Paras Tertinggi Terbaru 7 Minggu!

Walaupun pergerakan harga yang dijangka kekal perlahan pada penutupan dagangan 2021 ini, namun tidak menghalang Pound untuk terus paparkan prestasi yang positif sebelum memasuki tahun 2022.
Corak kenaikan harga pada carta pasangan mata wang GBP/USD berjaya dikekalkan sehingga Khamis semalam apabila mencatatkan paras ketinggian terbaru lagi untuk tempoh dagangan 7 minggu.

Harga sedikit melepasi paras rintangan 1.35000 yang dicapai pada hari Rabu sebelumnya dan mencapai paras sekitar 1.35200 kemudian susut semula dan perlahan di sekitar 1.35000 sehingga bersambung pada sesi Asia pagi ini (Jumaat).
US dolar yang masih kehilangan arah pergerakannya pada minggu ini memberi peluang untuk Pound mengekalkan momentum positif dengan perkembangan terbaru Brexit berkenaan isu perairan antara EU dan UK.
Walau bagaimanapun, pelabur tetap berwaspada untuk kemungkinan harga boleh menjunam semula pada hari terakhir 2021 dengan pelbagai faktor yang merisiko posisi dagangan seperti aktiviti pengambilan untung (profit-taking).
 Paras sokongan Moving Average 50 (MA50) pada rangka masa 1 jam di carta GBP/USD dilihat masih menjadi petunjuk menyokong harga untuk kekal bergerak dalam trend bullish.
Momentum kenaikan dilihat semakin perlahan, namun sasaran kenaikan adalah pada ketinggian 1.35700 jika Pound berjaya mengukuh pada penutup dagangan 2021 ini.
Namun sekiranya harga gagal untuk kekal bergerak di atas paras 1.35000, penurunan harga boleh berlaku dengan jangkaan harga menuju paras sokongan terhampir sekitar 1.34000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Greenback Kembali Mengeluarkan Taring!

US Dollar meningkat lebih tinggi berbanding matawang utama yang lain pada Jumaat selepas merosot kepada paras terendah dalam tempoh seminggu. Pasaran nampak semakin yakin dengan komen terkini daripada Pengerusi Fed, Janet Yellen dan beberapa laporan ekonomi AS yang dicatat menguat baru-baru ini.
EUR/USD didagang sedikit berubah kepada 1.0669, tidak jauh dari puncak tertinggi pada Khamis.
Semalam Jabatan Buruh AS melaporkan bahawa data tuntutan pengangguran awal meningkat sebanyak 5,000 kepada 239,000 minggu lalu berbanding jangkaan peningkatan sebanyak 11,000.
Permit bangunan juga melonjak sebanyak 4.6 peratus kepada 1.285 juta unit bulan lepas.
 US Dollar telah mencapai keuntungan besar-besaran sebaik sahaja Yellen memberi kenyataan bahawa bank pusat perlu menaikkan kadar pada mesyuarat yang akan datang sekiranya ekonomi berada pada landasan yang betul.
Dalam sesi ini, GBP/USD kekal stabil pada 1.2487 manakala USD/JPY meningkat sebanyak 0.14 peratus.
Kiwi pula menjunam dengan lebih rendah sebanyak 0.31 peratus selepas Jabatan Statistik New Zealand melaporkan data jualan runcit meningkat sedikit, sekali gus gagal menepati ramalan pasaran.
Proses Penceraian Rasmi Britain dan Kesatuan Eropah Tidak Mungkin Selesai dalam Tempoh 2 Tahun! – Jean-Calude Juncker


USD/JPY Uji Paras Penting Pada 111.200 Sementara Menunggu Data Inflasi AS

Matawang dolar Amerika mendatar sehingga ke pasaran Eropah petang ini sementara pelabur menunggu data inflasi di Amerika Syarikat yang akan dikeluarkan pada jam 8.30 malam ini.
Kadar inflasi dijangka meningkat kepada 0.3% berbanding 0.2% pada bacaan sebelumnya sementara kadar inflasi teras juga turut diramal mencatatkan kenaikan kepada 0.2% daripada 0.1% pada bacaan sebelumnya.
Kemudiannya seawal jam 2 pagi nanti pula, tumpuan akan terarah kepada minit mesyuarat FOMC yang lalu untuk pelabur melihat sebarang petunjuk untuk isyarat pertumbuhan ekonomi serta langkah kenaikan kadar yang seterusnya.
Dengan itu, dagangan USD dijangka akan terus berisiko sehingga dagangan minggu ini menutup tirainya.
Sementara bagi matawang safe-haven Yen pula, faktor fundamental oleh bank pusat terus dilihat mengekalkan dagangan Yen yang lemah. Gabenor bank pusat Jepun, Kuroda masih dengan pendirian bahawa dasar monetari yang longgar adalah menjadi keperluan buat masa ini.
Namun, Yen dilihat didagangkan sedikit mengukuh semalam ekoran ketegangan hubungan dagang melibatkan Amerika Syarikat dan Eropah menambahkan kegusaran para pelabur.
Presiden Amerika Syarikat, Donald Trump pada Selasa telah mengugut untuk mengenakan tarif berjumlah $11 bilion dolar terhadap produk Kesatuan Eropah dan ini telah meningkatkan ketegangan pada hubungan dagang sekaligus membuka laluan ke arah tercetusnya perang dagang seperti situasi China sebelum ini.
 Jika dilihat pergerakan harga pada chart pasangan matawang USD/JPY, harga telah membuat penurunan semalam sehingga ke paras sekitar 111.000 sebelum harga kembali bergerak mendatar.
Dagangan bersambung pada hari ini dan pergerakan harga masih dilihat mendatar dan menguji paras RBS (resistance become support) pada 111.200 di bawah paras Magic Pivot pada indicator Moshed Magic Line hari ini.
Jika harga gagal melepasi kenaikan lebih tinggi dari paras tersebut, jangkaan penurunan harga bakal menguji zon tumpuan di paras 110.700 berhampiran paras support MagicS2 sebelum harga meneruskan penurunan ke paras lebih rendah mencecah support 110.274 (MagicS3).
Namun jika harga kembali membuat kenaikan semula, paras ketinggian yang dicapai minggu lalu di paras resistance 111.800 bakal diuji semula.
Lihat gambar chart pasangan matawang USD/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dagangan harian.

Paras support: 110.876, 110.626, 110.274.
Paras resistance: 111.478, 111.830, 112.080.


China Tidak Jujur Dalam Melaporkan Kes Coronavirus?

White House dilaporkan meragui maklumat yang dikeluarkan oleh China mengenai kes wabak coronavirus, lebih-lebih lagi selepas berlaku peningkatan mendadak dalam laporan pada Khamis.
Menurut laporan terbaru, Suruhanjaya Kesihatan China hari ini melaporkan bahawa berlaku kesilapan dalam pengiraan angka kematian di wilayah Hubei, menyebabkannya terpaksa menolak 108 kematian daripada jumlah semasa.
Ini menjadikan jumlah kematian setakat ini meningkat 1,380 selepas berlaku penambahan baru yang melibatkan 121 nyawa hari ini.
Sementara itu, dalam laporan berasingan, terdapat juga keraguan di kalangan para penyelidik bahawa jumlah yang dinyatakan tidak menggambarkan impak daripada virus itu yang sebenarnya.
 Memetik kepada artikel perubatan Lancet yang diterbitkan bulan lalu, dianggarkan bahawa terdapat lebih daripada 75,000 kes di China pada 25 Januari.
Di samping itu, Penasihat Ekonomi White House, Larry Kudlow meluahkan kekecewaannya terhadap kekurangan ketelusan China berhubung krisis coronavirus, berbeza dengan Presiden A.S Donald Trump yang menyatakan keyakinannya dengan tindakan diambil oleh Beijing dalam usaha menangani wabak ini.
Kudlow berkata bahawa pentadbiran Trump sangat kecewa kerana Beijing enggan menerima tawaran Washington untuk menghantar pasukan pakar dari Pusat Kawalan dan Pencegahan Penyakit A.S untuk membantu China.
Presiden China Xi Jinping telah memberi jaminan kepada Presiden Trump bahawa Beijing sedia menerima pertolongan A.S, tetapi pada hakikatnya mereka tetap tidak membenarkannya, kata Kudlow.


Trump Menggesa Penstrukturan Baru Bagi Rundingan US-China

Presiden Donald Trump telah memberi tanda-tanda haluan baru dalam rundingan perdagangan US-China dan mengatakan bahawa tidak kira apa-apa perjanjian harus memerlukan struktur yang berbeza. Hal ini menyebabkan ketidaktentuan dalam rundingan baru-baru ini.
Pada hari Rabu, dalam Twitternya, Trump mengatakan haluan sekarang kelihatannya ”agak sukar untuk dilaksanakan” dan beliau juga menyatakan kesukaran seperti pengesahan. Namun tidak diberikan rincian adakah beliau atau petadbiran baru beliau yang berkehendakkan hal tersebut.
Wakil Rumah Putih juga tidak memberi apa-apa komentar terhadap kenyataan presiden Trump.
” Rundingan kami dengan China setakat ini berjalan lancar, tetapi pada akhirnya mungkin kami yang terpaksa menggunakan struktur yang berbeza dalam perjanjian. Hal ini sukar untuk dilaksankan dan mengesahkan keputusan”, tulis Trump.
 Pasaran saham US terkesan selepas komentar beliau namun sedikit pulih selepas minit mesyuarat Fed dikeluarkan.
Pada hari Isnin, kedua belah pihak mengishtiharkan kemenangan dan berhasrat untuk meneruskan rundingan. China akan mengimport lebih barangan tenaga Amerika dan komoditi pertanian bagi mengurangkan defisit perdagangan sebanyak $335 billion.
Namun pada hari Khamis, jurubicara menteri perdagangan China, Gao Feng mengatakan bahawa China tidak membuat apa-apa janji lagi untuk mengurangkan lebihan perdagangan mereka dengan US berdasarkan angka-angka tertentu.
Minggu hadapan, setiausaha perdagangan US dijangka akan melawat China bagi merumuskan perjanjian.


9 Buah Buku Pelaburan Yang Disarankan Oleh Warren Buffett

Siapa tak kenal Warren Buffett, salah satu orang terkaya di dunia dengan nilai kekayaan mencapai US$ 78.6 billion juta.
Membaca adalah tabiat yang tidak pernah lepas oleh orang-orang berjaya. Berdasarkan perkongsian pengalaman beliau, Warren Buffett mengatakan bahawa kebanyakkan hasil kekayaan yang diperolehi oleh beliau adalah daripada tabiat beliau yang suka membaca buku.
Sejak memulakan perjalanan beliau dalam dunia pelaburan, setiap hari beliau akan membaca 600 sehingga 1000 halaman buku. Malah, Warren Buffet juga akan mengabiskan masa sebanyak 80 peratus untuk membaca di tempat kerja. Antara bahan bacaan beliau adalah seperti, jurnal, laporan, surat khabar dan juga buku-buku. Bahkan sehingga sekarang, beliau memperuntukkan masa yang banyak untuk membaca.
Bagi beliau, bukan mudah untuk menjadi seorang pelabur, ia memerlukan kita untuk menghubungkan lebih banyak fakta dan informasi kemudia mengaplikasikannya kepada tindakan.
Buku apakah yang dibaca oleh Warren Buffet? Berikut adalah sembilan buah buku pelaburan yang disarankan oleh Warren Buffet ;
1. “The Intelligent Investor ” karya lagenda Wall Street, Benjamin Graham.
Beliau mula membaca buku ini pada usia 19 tahun. Buku ini merupakan kejutan buatnya dan paling memberi pelajaran kepada beliau. Melalui buku ini beliau membentuk kerangka pelaburan.
Seperti yang dikatakan Warren Buffet,
“Untuk menjadi pelabur yang berjaya tidak memerlukan IQ tinggi, wawasan bisnes atau informasi yang kritikal,” kata Buffett.
“Apa yang diperlukan adalah sebuah kerangka kerja intelektual yang kuat untuk membuat keputusan dan kemampuan untuk mengendalikan emosi dari kerangka itu. Buku ini tepat dan jelas mengatur kerangka yang tepat. Anda harus pandai mengawal emosi,”
Buku ini terbit pertama kali pada tahun 1949 dan Buffet membaca pertama kali pada tahun 1950.
Graham cuba merintis dan mempopularkan falsafah value investing, yang membedah perbezaan antara harga saham dan nilai bisnes. Walaupun buku ini telah lama, ia tetap menjadi bacaan wajib bagi para pelabur.
2. “Security Analysis” juga karya dari Benjamin Graham.
 Buffett mengatakan bahwa buku ini telah memberinya peta pelaburan dan sekarang ia telah jalani selama 57 tahun.
Jika di buku The Intelligent Investor, kita akan menemukan lebih banyak narasi dan cerita, namun buku ini lebih mendalam, kerana terdapat analisis-analisis yang lebih kukuh, termasuk perkiraan angka dan data-data yang cukup lengkap.
3. “Common Stocks and Uncommon Profits” karya Philip Fisher.
Philip Fisher merupaka seroang pakar dan penulis yang betul mengkhusus dalam pelaburan. Buffet memang minat betul dengan Fisher.
Buku itu menekankan satu perbahasan yang sangat penting, iaitu jangan terpengaruh sangat dengan laporan kewangan sahaja. Tetapi perlu untuk lihatdan ambil kira pengurusan syarikat tersebut.
4. “Business Adventures: Twelve Classic Tales from the World of Wall Street” karya John Brooks.
Buku ini Buffet cadangkan kepada Bill Gates bila ditanya tentang buku apakah yang menjadi kesukaan beliau. Selepas membaca Gates memberi komentar bahawa buku tersebut sangat penting untuk bangunkan bisnes yang gah.
Buku ini menceritakan perjalanan Brook dalam pasaran saham. Seperti sebuah travelog tetapi dengan data dan analisis yang cukup mendalam.
Lagi 5 buku lain yang disarankan Buffet ialah;
5.The Clash of the Cultures” karya John Bogle,
 6.“The Outsiders” karya William Thorndike Jr.
7.Jack: Straight From The Gut” karya Jack Welch,
8. “The Essays of Warren Buffett” karya Warren Buffett dan
9.“Stress Test: Reflections on Financial Crises” karya Tim Geithner.


Analisis GOLD – Corak Kenaikan Harga Masih Kekal, Namun Perlu Waspada

Masih tidak mengecewakan buat pelabur, harga emas meneruskan kenaikan pada hari ketiga berturut-turut kembali melonjak dari paras terendah yang dicecah harga di awal minggu.
Pada Isnin, pergerakan harga emas pada carta XAU/USD dilihat turun mencecah paras sekitar 1764.00 untuk menutup dagangan November di paras terendah sejak Julai lalu.
Namun pada Selasa, harga memulakan dagangan untuk bulan Disember dengan corak kenaikan sebelum trend tersebut berterusan sehingga penghujung minggu.
Selepas harga membuat kenaikan di atas paras 1800.00 semula, harga dilihat menuju ke paras 1850.00 untuk menguji zon SBR (support become resistance) tersebut.
Momentum kenaikan masih berjaya dikekalkan disokong oleh pergerakan harga di atas paras sokongan Moving Average 50 (MA50) pada rangka masa 1 jam yang memberi isyarat trend bullish.
Sentimen risk-on pasaran kekal melemahkan dagangan US dolar sepanjang minggu ini memberi ruang untuk harga emas meningkat.
 Dengan jangkaan untuk US dolar kekal lemah menjelang laporan pekerjaan NFP Amerika Syarikat pada Jumaat, harga emas kekal dijangkakan untuk meningkat.
Hal ini akan menambahkan keyakinan para pelabur untuk melihat harga emas meningkat sehingga ke paras sekitar 1875.00 selepas berjaya melepasi zon RBS 1850.00 terlebih dahulu.
Namun, jika zon RBS tersebut gagal ditembusi, pelabur akan berwaspada terhadap situasi penurunan harga semula di dagangan penghujung minggu di samping kemungkinan berlaku aktiviti pengambilan untung (profit-taking).
Penurunan semula harga emas dilihat akan kembali semula ke paras tumpuan 1800.00 dan reaksi harga di zon tersebut akan dinilai pelabur untuk isyarat arah pergerakan selanjutnya.
Lihat gambar carta harga XAU/USD di bawah untuk rujukan analisis teknikal anda.


Benarkah Matawang Ini Tak Senang Duduk Menjelang NFP? Anda Nilai Sendiri!

US Dollar goyah berbanding yen dan euro pada Khamis menjelang NFP yang bakal dikeluarkan Jumaat bagi potensi kenaikan kadar.
USD/JPY, 30 minit
Berbanding yen, US Dollar susut 0.2% selepas harga minyak mengheret turun saham Wall Street pada Rabu.
Pada minggu ini, US Dollar telah meninggalkan yen kira-kira 1.5% berikutan ucapan Yellen pada Jumaat lepas menghidupkan semula prospek kenaikan kadar dalam masa terdekat.
 Semalam, US Dollar menunjukkan kemajuan ke paras tertinggi dalam tempoh sebulan selepas data pekejaan ADP menunjukkan peningkatan.
Euro ketika ini berada pada paras stabil seteleh rebound pada hari Rabu.
Pun begitu, US Dollar masih menunjukkan prestasi yang baik berbanding matawang komoditi yang lain berikutan kejatuhan mendadak harga minyak mentah.
Harga minyak mentah jatuh kira-kira 3% pada Rabu selepas peningkatan jumlah pelantar mengejutkan pasaran.
Anda dah baca 3 Pesanan Penting Pengasas Amazon.com ini?